title: Scandinavian Defendo

text: Defendo Green on suunnattu erityisesti sotilaskäyttöön. Greenissä otetaan huomioon tarve myös tappavan voiman käyttämiselle sekä toimimiselle raskaassa taisteluvarustuksessa. Defendo Greenin pääkouluttajana toimii Petteri Kantola.


title: Scandinavian Defendo

text: Defendo White huomioi tarpeen kevyemmälle voimankäytölle. Se soveltuu erityisesti opetus-, hoito- ja pelastusalalle. Whitessa pyritään minimoimaan fyysisen voiman käyttäminen. Defendo Whiten pääkouluttajana toimii Jussi Jokinen.


title: Rautajärvi (Humppila)

text: Rautajärvi on kuivatettu järvi Kanta-Hämeessä Humppilassa. Entinen järvi kuului Kokemäenjoen vesistössä Loimijoen valuma-alueella Kojonjoen valuma-alueeseen ja järven läpi virtasi Koenjoki eli Kojonjoki. Järvi kuivatettiin 1800-luvulla niityksi, mutta nykyään se on peltomaata. Järven paikalla lukee nykykartoissa "Rautajärvi" ja sen rantojen jättämät jäljet peltomaassa näkyvät edelleen ilmavalokuvissa.


title: Rautajärvi (Humppila)

text: Rautajärven lähistöltä eli Humppilan Järvensuolta löydettiin suoturpeen kairausnäytteistä viljan siitepölyä aivan kivikauden lopulla syntyneistä kerroksista. Rautajärvi olisi sen mukaan ollut herkästi tulvivana järvenä viljelyä harjoittavan väestön kiinteä asuinpaikka. Keramiikasta päätellen viljelijät olivat nuorakeramiikan tai kampakeramiikan valmistajat.


title: Rautajärvi (Humppila)

text: Vuoden 1855-56 Kalmbergin kartastossa järvi osuu kahden karttalehden taitteeseen. Se oli tuolloin soikean muotoinen järvi, jonka länsipäässä oli pitkä ja kapea lahti. Koenjoki laski järveen pohjoisesta ja laski pois lännessä lahden perukassa. Jos järvi on piirretty kartastoon tarkasti ja sen mittakaava vastaa piirrettyjä mittoja, olisi järven pituus ollut noin 3,4 kilometriä ja suurin leveys 1,4 kilometriä. Länteen kurottava lahti olisi ollut 2 kilometriä pitkä ja 600 metriä leveä. Lahden pohjukka oli kaareva, mikä näkyy Koenjoen mutkana edelleen.


title: Rautajärvi (Humppila)

text: Humppilassa haettiin lupa laskea Rautajärvi vuonna 1848. Toisen kerran haettiin samaan hankkeeseen lupa Tammelan pitäjästä vuonna 1862 ja vuosina 1865−1870 järveä lopultakin laskettiin. Hanketta varten perustettiin vuonna 1865 järvenlaskuyhtiö, jossa järven osuudet jaettiin kylittäin.


title: Rautajärvi (Humppila)

text: Vuonna 1913 talollinen K.V. Kylämarkkula ja kumppanit Metsämaalta pyysivät Rautajärven vesijättömaan katselmusta. Tästä voidaan päätellä, että järven vedenpintaa olisi laskettu niin alas, että kuivunutta maata oltaisiin jakamassa kuivausyhtiön osakkaiden kesken.


title: Rautajärvi (Humppila)

text: Suuri Rautajärvi on ilmeisesti laskettu ja kuivatettu useassa vaiheessa aivan samalla tavoilla kuin muitakin järviä. Järven alisen kosken tai luusuan perkaamisen jälkeen vesijättö ojitettiin ja kuivattiin. Kuitenkin tulvaherkkään järvenpohjaan tuli kaivaa uoma tulevaa jokea varten. Eräs ongelma oli Rautaoja, joka laski Rautajärveen. Sen vedet joudutaan nykyään pumppaamaan Koenjokeen, sillä sen vedenpinta on ylempänä kuin järven pohjalla virtaavan Rautaojan. Nämä toimenpiteet tapahtuivat 1900-luvun puolella. Kokonaan kuivatetuksi järvi saatiin 1950-luvulla.


title: Yleisluistelun Euroopan-mestaruuskilpailut 1950

text: Pikaluistelun EM-kilpailut 1950 käytiin 4.–5. helmikuuta Helsingin tulevalla olympiastadionilla. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.


title: Suomen valtakunnalliset erikoismuseot

text: Suomen valtakunnalliset erikoismuseot ovat museoita, joiden tehtäviin kuuluu muun muassa ohjata museotoimintaa koko Suomessa omalla erikoisalallaan ja koordinoida valtakunnallista tallennus-, tutkimus- ja näyttelytoimintaa. Valtakunnalliset erikoismuseot saavat korotettua valtionosuutta ja niillä on oltava suunnitelma valtakunnallisen toiminnan tavoitteista. Museot neuvottelevat painopisteistä ja tavoitteista Museoviraston kanssa.


title: Suomen valtakunnalliset erikoismuseot

text: Suomessa on 16 valtakunnallista erikoismuseota:


title: Suomen valtakunnalliset erikoismuseot

text: Vuosiluku tarkoittaa museon toiminnan aloittamisvuotta tai museon avaamisvuotta. Valtakunnallisen erikoismuseon nimitys on voinut tulla tätä myöhemmin.


title: Göthe Hedlund

text: Göthe Hedlund (30. heinäkuuta 1918 Tukholma, Ruotsi – 15. joulukuuta 2003) oli ruotsalainen pikaluistelija ja olympiamitalisti.


title: Göthe Hedlund

text: Hedlund kilpaili ensimmäisen kerran EM-kisoissa ennen toista maailmansotaa talvella 1939 Riiassa Latviassa. Hänen sijoituksensa niissä kisoissa oli 16. Kaksi viikkoa myöhemmin MM-kisoissa Helsingissä, mutta hän pääsi niissä luistelemaan vain kolme matkaa. Käynnistynyt maailmansota keskeytti kansainväliset kilpailut, joten kilpailut jäivät vähäisiksi kansallisiksi tapahtumiksi.


title: Göthe Hedlund

text: Maailmansodan päätyttyä Hedlund saavutti vuonna 1946 järjestetyissä EM-kisoissa mestaruuden. Samana keväänä 1946 järjestettiin vielä epäviralliset MM-kisat Oslossa. Niissä hän sijoittui hoopealle. Seuraavana vuonna 1947 hän oli saavuttamassa Ruotsille EM-kisoissa kaksoisvoiton Åke Seyffarthin ottaessa mestaruuden ja Hedlundin sijoittuessa toiseksi. Sodan jälkeiset ensimmäiset talviolympialaiset Sveitsin St. Moritzissa helmikuussa 1948 toivat Hedlundille pronssimitalin 5 000 metrillä norjalaisten jäljessä ajalla 8.34,8. Kaksi viikkoa olympialaisten jälkeen järjestetyissä EM-kisoissa Hedlund saavutti vielä hopeamitalin.


title: Göthe Hedlund

text: Hedlundin ura jatkui vielä vuoteen 1952. Hän kuoli vuonna 2003 Lidingössä 85 vuoden iässä.


title: Igor Grigorenko

text: Igor Vladimirovitš Grigorenko (; s. 9. huhtikuuta 1983 Toljatti, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Salavat Julajev Ufassa. Hän on pelipaikaltaan oikea laitahyökkääjä, mutta osaa pelata myös keskellä. Grigorenkoa on luonnehdittu pelityyliltään voimahyökkääjäksi.


title: Igor Grigorenko

text: Grigorenko on Lada Toljatin kasvatti. Hän pelasi ensimmäiset miesten pelinsä seuran kakkosjoukkueessa 15-vuotiaana Venäjän kolmanneksi korkeimmalla sarjatasolla Pervaja Ligassa kaudella 1998–1999. Kaudeksi 2000–2001 Grigorenko siirtyi sarjatasoa ylemmäs Vysšaja Ligan TsSK VVS Samaran paitaan. Detroit Red Wings varasi hänet toisella kierroksella 62. pelaajana . Kaudeksi 2001–2002 Grigorenko palasi Toljattiin ja siirtyi sen Superliiga-joukkueeseen. Hänen tulokaskautensa toi siellä 42 runkosarjaottelussa tehot 8+9=17 ja neljässä playoff-ottelussa yhden maalin. Kaudella 2002–2003 Grigorenko oli Toljatin paras pistemies ja maalintekijä tehoilla 19+11=30. Hän sijoittui koko Superliigan maalipörssissä toiseksi Avangard Omskin Tomáš Vlasákin ja Severstal Tšerepovetsin Juri Dobryškinin kanssa edellään vain Amur Habarovskin Maksim Spiridonov.


title: Igor Grigorenko

text: Grigorenko oli läpimurtokautensa jälkeen jo matkalla NHL:ään, kunnes toukokuussa 2003 hän joutui Venäjällä vakavaan auto-onnettomuuteen. Grigorenko loukkasi molemmat lonkkansa ja jalkansa. Hän kärsi myös useista oudoista komplikaatioista paranemisprosessinsa aikana. Grigorenko palasi kaukaloihin loppukaudesta 2003–2004 pelaamalla ensin Toljatin kakkosjoukkueessa ja sittemmin seuran Superliiga-joukkueessa kolmessa playoff-ottelussa. Kesken kauden 2004–2005 hän siirtyi kasvattajaseurastaan Salavat Julajev Ufaan, jonka kolmanneksi paras maalintekijä Grigorenko oli 11 osumallaan. Hän voitti myös joukkueen sisäisen tehotilaston lukemalla +8. Kaudeksi 2005–2006 Grigorenko siirtyi Severstal Tšerepovetsiin, jonka sisäisen piste-, maali- ja syöttöpörssin hän voitti tehoilla 13+20=33. Kaudeksi 2006–2007 Grigorenko palasi taas Toljattiin, jonka toiseksi paras pistemies hän teki Aleksandr Guskovin jälkeen tehoilla 14+13=27.


title: Igor Grigorenko

text: Toukokuussa 2007 Grigorenko teki vuoden mittaisen ja 858 800 dollarin arvoisen tulokassopimuksen Detroit Red Wingsin kanssa. Hänen sopimukseensa sisältyi mahdollisuus palata kolmen viikon kuluessa NHL:n alkamisesta takaisin Venäjälle, mikäli Grigorenko ei saa paikkaa Red Wingsin NHL-miehistöstä. Näin ollen hän pelasi vain viisi ottelua AHL-joukkue Grand Rapids Griffinsissa, joiden jälkeen Grigorenko palasi kotimaahansa ja siirtyi Salavat Julajev Ufaan. Hän voitti siellä kauden päätteeksi Venäjän-mestaruuden ja osallistui joukkueen kanssa Mestarien liigaan kaudella 2008–2009. Ufa jatkoi samalla kaudella pelejään Superliigan korvanneessa KHL:ssä.


title: Igor Grigorenko

text: Kaudella 2009–2010 Grigorenko oli Ufan kolmanneksi paras maalintekijä ja neljänneksi paras pistemies tehoilla 22+14=36. Kaudella 2010–2011 hän oli joukkueen toiseksi paras maalintekijä ja kolmanneksi paras pistemies tehoilla 24+16=40. Grigorenko jakoi koko KHL:n maalipörssin viidennen sijan Lokomotiv Jaroslavlin Josef Vašíčekin kanssa. Kevään 2011 pudotuspeleissä hän oli Ufan paras maalintekijä yhdeksällä osumallaan. Grigorenko voitti kauden päätteeksi Gagarin Cupin ja valittiin KHL:n ensimmäiseen tähdistökentälliseen. Kaudella 2011–2012 hän oli tehoilla 19+15=34 Ufan toiseksi paras maalintekijä ja jakoi joukkueen sisäisen pistepörssin kolmannen sijan Vitali Proškinin kanssa. Maaliskuussa 2012 Grigorenko teki Ufan kanssa kolmivuotisen jatkosopimuksen.


title: Igor Grigorenko

text: Kesken kauden 2012–2013, lokakuussa 2012 Ufa kauppasi Grigorenkon TsSKA Moskovaan vaihdossa Denis Paršiniin. Kaudella 2013–2014 hän oli tehoilla 13+14=27 joukkueen toiseksi paras maalintekijä Aleksei Morozovin kanssa ja sijoittui sisäisessä pistepörssissä kolmanneksi. Grigorenko edusti TsSKA:a kauden aikana myös Spengler Cupissa, jonka finaalin joukkue hävisi sveitsiläiselle Genève-Servette HC:lle lukemin 3-5.


title: Igor Grigorenko

text: Grigorenko edusti Venäjää MM-kilpailuissa vuosina 2003 ja 2006. Hän pelasi myös alle 20-vuotiaiden MM-kilpailuissa vuosina 2002 ja 2003, joista molemmat turnaukset päättyivät maailmanmestaruuteen. Grigorenko jakoi koko vuoden 2003 turnauksen pistepörssin voiton Sveitsin Patrik Bärtschin kanssa sekä maalipörssin voiton Bärtschin, Suomen Jussi Jokisen ja joukkuetoverinsa Aleksandr Ovetškinin kanssa tehoilla 4+6=10. Hänet palkittiin turnauksen parhaana hyökkääjänä ja valittiin tähdistökentälliseen.


title: Igor Grigorenko

text: Grigorenko pelasi myös alle 18-vuotiaiden MM-kilpailuissa vuonna 2001, jolloin hän voitti maailmanmestaruuden. Grigorenko sijoittui tehoilla 4+6=10 koko turnauksen piste- ja maalipörssissä toiseksi edellään vain joukkuetoveri Ilja Kovaltšuk. Hänet valittiin tähdistökentälliseen.


title: Arne Beurling

text:
Arne Carl-August Beurling (3. helmikuuta 1905 Göteborg – 20. marraskuuta 1986) oli ruotsalainen matemaatikko. Hän sai eniten julkisuutta Upsalan yliopiston professorina tekemistään kryptologian tutkimuksista. Toisen maailmansodan aikana hänen onnistui murtaa saksalaisten Geheimfernschreiber-kaukokirjoittimen salakirjoitus, minkä ansiosta Ruotsin tiedustelu pystyi usean vuoden ajan seuraamaan miehitetyn Norjan ja Saksan välistä saksalaisten viestintää. Siten ruotsalaiset saivat ennalta selville esimerkiksi Operaatio Barbarossan alkamisen.
Beurling oli radiotiedustelun palveluksessa vuodesta 1939 alkaen, ja talvisodan aikana hän pystyi lukemaan Neuvostoliiton viestejä. Norjan valloituksen jälkeen Saksa pyysi kesällä 1940 Ruotsilta luvan käyttää Norjasta Ruotsin läpi kulkevaa kaukokirjoitinkaapelia. Beurling otti tutkittavakseen kaapelissa yhden vuorokauden aikana kulkeneen salakirjoitetun liikenteen. Kahdessa viikossa Beurling pystyi murtamaan koodin. Ruotsin tiedustelu pystyi siitä alkaen lukemaan Saksan viestintää, jonka käsitti monen vuoden aikana satojatuhansia viestejä. Lisäksi Ruotsi pystyi itse ottamaan käyttöön samantapaisen laitteen.


title: Luettelo YK:n pakkausnumeroista 3101–3200

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 3101–3200.


title: Carl-Erik Asplund

text: Carl-Erik Asplund (14. syyskuuta 1923 Föllinge, Ruotsi) on ruotsalainen pikaluistelija ja olympiamitalisti.


title: Carl-Erik Asplund

text: Asplundin kansainvälinen ura oli vuosina 1949–55, jolloin hän osallistui viisi kertaa EM- ja neljä kertaa MM-kisoihin. Näinä vuosina parhaaksi sijoitukseksi tuli vuoden 1951 EM-kisojen neljäs sija. Matkakohtaisesti hän menestyi niin 5 000 kuin 10 000 metrin matkoilla. Vuonna 1947 järjestetyissä EM-kisoissa Hedlund saavutti vielä hopeamitalin. Vuoden 1952 Oslon olympialaisissa Asplund saavutti pronssia 10 000 metrillä Norjan Hjalmar Andersenin ja Hollannin Kees Broekmanin saadessa kirkkaimmat mitalit.


title: Anton Huiskes

text: Antonius Albertus Jozef Huiskes (5. maaliskuuta 1928 Wierden, Alankomaat – 9. marraskuuta 2008 Coux-et-Bigaroque, Ranska) oli alankomaalainen pikaluistelija ja pikaluisteluvalmentaja.


title: Anton Huiskes

text:
Huiskes kuului sodanjälkeiseen hollantilaisluistelijasukupolveen. Ensiesiintyminen kansainvälisillä areenoilla tapahtui St. Moritzin talviolympialaisissa helmikuussa 1948. Sijoitukset silloin olivat välillä 12-27. Hänen parhaat saavutuksensa olivat Oslon vuoden 1952 talviolympialaisten 5 000 metrin neljäs ja 10 000 metrin viides sija. Vuonna 1953 hän luisteli Davosissa uuden 3 000 metrin ME:n 4.40,2, jolla hän paransi 5,5 sekuntia ruotsalaisen Åke Seyffarthin 11 vuotta vanhaa ennätystä, jonka puolestaan norjalainen Knut Johannesen rikkoi 10 vuotta myöhemmin. EM-kisoissa hän kilpaili vielä keväällä 1954 ja kansallisissa mestaruuskisoissa keväällä 1956.
Oman uransa jälkeen Huiskes tuli tunnetuksi 1960-luvulla uuden hollantilaissukupolven Ard Schenkin ja Kees Verkerkin valmentajana vuosina 1964-66. Yhteistyö Hollannin liiton kanssa katkesi kuitenkin vuonna 1966, ja Huiskes siirtyi valmentamaan ruotsalaisia Johnny Högliniä ja Örjan Sandleria.


title: Anton Huiskes

text: Myöhemmällä iällä hän tuki mm. kehitysvammaisten luisteluharrastusta. Kaikkien näiden toimien ja saavutusten kunniaksi vuonna 1996 perustettiin hänen nimeään kantava Anton Huiskes-säätiö. Vuonna 2005 Hollannin TV:ssä oli lähetys, jossa Huiskesin oppilaat Schenk ja Verkerk antoivat hänen läsnä ollessan lähetyksessä tunnustusta uuden hollantilaisen pikaluistelukoulukunnan luomisesta.


title: Kuhmon Kiva

text: Kuhmon Kiva ry on kuhmolainen urheiluseura, jonka jaostoon kuuluu yleisurheilu, koripallo, painonnosto, salibandy, pesäpallo, lentopallo ja jääkiekko. Lisäksi vuonna 1958 perustettiin jumppaseura Kuhmon Kivattaret ry.


title: Kuhmon Kiva

text: Kuhmon Kiva perustettiin vuonna 1934. Jääkiekkojaosto Kuhmon Kiva HT perustettiin vuonna 1961. Sen miesten edustusjoukkue pelaa kaudella 2014–2015 III-divisioonaa. KuKi HT:n kasvateista ammattilaisina ovat pelanneet Arttu Heikkinen, Niko Kantelinen, Saku Kinnunen, Aleksi Klemetti, Joonas Komulainen ja Janne Pesonen.


title: Kuhmon Kiva

text: Yleisurheilussa Kivalla on hallussaan miesten seurajoukkueiden 4 x 400 metrin viestijuoksun virallinen Suomen ennätys. 24. heinäkuuta 1983 Jyväskylässä käydyissä SM-kilpailuissa tehdyssä ennätysajassa 3.10,69 joukkueessa juoksivat Risto Heikkinen, Heikki Rusanen, Pekka Rusanen ja Matti Rusanen.


title: Kuhmon Kiva

text: Kuhmon Kiva-Pesis voitti pesäpallossa Suomen neljänneksi korkeimman sarjatason Kainuun maakuntasarjan mestaruuden vuosina 1946, 1955, 1957, 1958 ja 1960.


title: Christian de Meza

text: Christian Julius de Meza (14. tammikuuta 1792 Helsingør – 16. syyskuuta 1865 Kööpenhamina) oli tanskalainen kenraali, joka toimi Tanskan armeijan komentajana vuoden 1864 Tanskan–Preussin sodan alkuvaiheessa.


title: Christian de Meza

text: De Mezan isoisä oli kristinuskoon kääntynyt oppinut juutalainen. De Meza valistui upseeriksi 1810. Hän toimi kieltenopettajana vuodesta 1816 tykistökoulussa ja vuodesta 1830 sotakorkeakoulussa. Hänet ylennettiin 1842 majuriksi. Vuonna 1848 puhjenneen ensimmäisen Slesvigin sodan alussa hän komensi Tanskan sotaan osallistuneiden joukkojen tykistöä, mutta sai 1849 ylennyksen everstiksi ja nimityksen prikaatinkomentajaksi. Sen jälkeen hän oli jonkin aikaa Alsin saarelle sijoitettujen joukkojen komentaja. Komennettuaan prikaatiaan Frederician taistelussa heinäkuussa 1849 de Meza ylennettiin kenraalimajuriksi ja nimitettiin koko tykistön komentajaksi. Vuoden 1850 Istedin taisteluun de Meza osallistui ensin osana kenraali Christoph von Kroghin esikuntaa, mutta kenraali Friderich Adolph Schleppegrellin kaaduttua taistelussa de Meza otti hänen divisioonansa komentoonsa ja johti sen voittoon.


title: Christian de Meza

text: Sodan jälkeen de Meza oli 1851–1856 tykistöprikaatin komentajana, 1856–1858 tykistön ylitarkastajana ja 1858–1863 Slesvigiin sijoitettujen joukkojen komentajana. Hän johti myös 1855–1857 linnoituskomiteaa ja valvoi muun muassa Dannevirken linnoituksen vahvistamista.


title: Christian de Meza

text: De Meza nimettiin hieman ennen uuden sodan puhkeamista tammikuussa 1864 Dannevirkeen sijoitetun armeijan komentajaksi. Hän torjui preussilaisen sotamarsalkka Friedrich von Wrangelin vaatimuksen tanskalaisten vetäytymisestä Slesvigistä, mikä johti sodan syttymiseen. De Mezan oletettiin puolustavan Dannevirkea peräänantamattomasti, mutta 4. helmikuuta – vain kolme päivää sodan syttymisen jälkeen – pidetyssä sotaneuvoston kokouksessa hän päättikin perääntyä välittömästi Dannevirkesta pelätessään Tanskan armeijan joutumista saarroksiin, mikäli toimenpidettä viivytettäisiin. Päätöstä pidettiin sotilaallisesti järkevänä, mutta tanskalaiset ottivat tiedon vastaan tyrmistyneinä ja se vaikutti taistelutahtoon lamaannuttavasti. Tämän vuoksi de Meza kutsuttiin pian takaisin Kööpenhaminaan ja vapautettiin 28. helmikuuta komentajantehtävistään, vaikka muut kenraalit tukivatkin edelleen häntä. Hän vetäytyi palveluksesta pian sodan päättymisen jälkeen ja kuoli seuraavana vuonna.


title: Adesio Lombardo

text: Adesio Rafael Lombardo Rossi (s. 2. helmikuuta 1925 Montevideo) on uruguaylainen aktiiviuransa lopettanut koripalloilija ja olympiamitalisti.


title: Adesio Lombardo

text: Lombardo saavutti olympiapronssia Uruguayn koripallomaajoukkueen pelaajana Helsingistä 1952. Lontoossa 1948 Uruguay sijoittui viidenneksi.


title: CTV Television Network

text: CTV Television Network (yleisesti "CTV") on kanadalainen englanninkielinen kaupallinen televisiokanava. Sen omistaa CTV Inc., joka on teleyhtiö BCE Inc.:iin kuuluvan Bell Median tytäryhtiö. CTV on Kanadan suurin yksityinen televisioyhtiö, ja kaikista kanadalaisista televisiokanavista katsotuin.


title: CTV Television Network

text: CTV aloitti lähetyksensä lokakuussa 1961. Sen ensimmäinen ohjelma oli Harry Rasky'n tuottama dokumentti tästä uudesta televisiokanavasta.


title: CTV Television Network

text: CTV-brändin alla toimii myös muita kanavia, kuten CTV Two ja ympärivuorokautinen uutiskanava CTV News Channel.


title: Roberto Lovera

text: Roberto José Lovera Vidal (14. marraskuuta 1922 Montevideo – 22. kesäkuuta 2016) oli uruguaylainen koripalloilija ja olympiamitalisti.


title: Roberto Lovera

text: Lovera saavutti olympiapronssia Uruguayn koripallomaajoukkueen pelaajana Helsingistä 1952. Lontoossa 1948 Uruguay sijoittui viidenneksi. Lovera edusti maataan myös vuoden 1954 MM-kilpailuissa.


title: Roberto Lovera

text: Etelä-Amerikan mestaruuskilpailuista Lovera voitti Uruguayn joukkueessa kolme mestaruutta ja kaksi hopeamitalia. Hän kuoli 93-vuotiaana kesäkuussa 2016.


title: Wilfredo Peláez

text: Wilfredo Andrés Peláez Esmite (s. 27. lokakuuta 1930 San José de Mayo) on uruguaylainen aktiiviuransa lopettanut koripalloilija ja olympiamitalisti.


title: Wilfredo Peláez

text: Peláez saavutti olympiapronssia Uruguayn koripallomaajoukkueen pelaajana Helsingistä 1952.


title: Carlos Roselló

text: Carlos Roselló Betbeze (s. 2. toukokuuta 1922 Montevideo) on uruguaylainen aktiiviuransa lopettanut koripalloilija ja olympiamitalisti.


title: Carlos Roselló

text: Roselló saavutti olympiapronssia Uruguayn koripallomaajoukkueen pelaajana Helsingistä 1952. Lontoossa 1948 hänen edustamansa Uruguay sijoittui viidenneksi.


title: Burgui

text: Jorge Franco Alviz eli Burgui (s. 29. lokakuuta 1993 Burguillos del Cerro, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo Alavésia ja on pelipaikaltaan laitalinkki.


title: Burgui

text: Burgui liittyi kotikaupunkinsa jalkapalloseura CD Burguillosin nuorisoakatemiaan vuonna 2003. Seitsemän vuotta myöhemmin hän vaihtoi seuraa CP Cacereñoon ja siitä vuotta myöhemmin matka jatkui CD Diocesanoon.


title: Burgui

text: Maaliskuussa 2012 hänen ilmoitettiin siirtyvän Real Madridin nuorisoakatemiaan ja siirto astui voimaan kesäkuussa. Hän pelasi ensimmäisen ottelunsa seuran C-joukkueessa kaudella 2012–2013 maan kolmanneksi korkeimmalla sarjatasolla Segunda División B:ssä.


title: Burgui

text: 2. kesäkuuta 2013 Burgui teki ensiesiintymisensä seuran reservijoukkueessa Alcorcónia vastaan, kun hän korvasi kentältä vaihtoon tulleen Juanfranin ottelun 68. peliminuutilla. Viisi päivää myöhemmin hänen ilmoitettiin nousevan vakituisesti reservijoukkueen kokoonpanoon.


title: Burgui

text: 21. syyskuuta 2013 Burgui onnistui ensimmäistä kertaa maalinteossa reservijoukkueessa ottelussa Real Zaragozaa vastaan. 11. toukokuuta 2014 hänet nostettiin ensimmäistä kertaa edustusjoukkueen kokoonpanoon vierasotteluun Celta Vigoa vastaan, mutta ensiesiintyminen jäi vielä kuitenkin tekemättä.


title: Bonobo (muusikko)

text: Bonobo (oik. Simon Green, s. 30. maaliskuuta 1976) on brittiläinen muusikko, tuottaja ja DJ, joka asuu tällä hetkellä Los Angelesissa. Green on tuottanut ja esiintynyt myös nimillä Mr Blue ja Tru Thoughtsin Robert Luisin kanssa nimillä Nirobi ja Barakas.


title: Propaganda (Sparksin albumi)

text: Propaganda on Sparks-yhtyeen vuonna 1974 julkaistu albumi. Se julkaistiin vain yhdeksän kuukautta edellislevy "Kimono My Housen" jälkeen. Albumi ylsi Britanniassa listasijalle yhdeksän. Yhdysvalloissa se nousi sijalle 63, mikä on Sparksin kaikkien aikojen paras sijoitus Billboard 200 -albumilistalla.


title: Propaganda (Sparksin albumi)

text: Albumi äänitettiin Lontoon Air-studioilla, ja tuottajana toimi edellisalbumin tapaan Muff Winwood. Materiaalia ei ollut jäänyt edellislevyltä lainkaan yli, joten materiaali työstettiin kiireessä. Ron Mael on kertonut, että yhtye oli niin innoissaan "Kimono My Housen" vastaanotosta, että se ruokki heidän luovuuttaan positiivisella tavalla.


title: Propaganda (Sparksin albumi)

text: Ensimmäinen kappale ”Propaganda” on 22-sekuntinen a cappella. Se äänitettiin alun perin akustisen kitaran säestämänä, mutta lopulta siihen jätettiin pelkät lauluraidat. Sitä seuraa rajumpi ”At Work, At Home, At Play”. Sen rivi "”Stop, there’s got to be a million girls though I can’t think of one”" on yksi Ron Maelin suosikkeja. Russell Mael on puolestaan kehunut kappaletta ”Don’t Leave Me Alone with Her”, sillä hänen mukaansa sen sävelkulku ei muistuta lainkaan perinteistä pop-kappaletta. Kappaletta onkin verrattu musiikillisesti itäeurooppalaiseen kansanmusiikkiin. Musiikillisia kliseitä välttelevä Ron Mael teki laulun aiheesta vastakohdan useimpien miesten toiveille.


title: Propaganda (Sparksin albumi)

text: Kappaleessa ”Something for the Girl with Everything” yritetään epätoivoisesti etsiä jotain tytölle, jolla on jo kaikkea. ”Who Don’t Like Kids” kertoo miehestä, joka harrastaa seksiä vain saadakseen lapsia.


title: Propaganda (Sparksin albumi)

text: "Propagandan" kansikuvaan Sparks pyysi valokuvaaja Monty Colesia kehittämään ”jotakin vaarallista”. Hänen ensimmäinen ideansa oli kuvata Maelin veljekset suorittamassa laskuvarjohyppyä. Tämä kuitenkin hylättiin, sillä Ron Maelin mukaan yhtye ”halusi pidemmän uran”. Yhtye hyväksyi vaihtoehtoisen veneversion. Kuva otettiin jossain päin Etelä-Englantia. Albumin takakannessa Maelin veljekset on sullottu autoon.


title: Propaganda (Sparksin albumi)

text: MuusikotMuut


title: Wim Ruska

text: Willem ”Wim” Ruska (29. elokuuta 1940 Amsterdam – 14. helmikuuta 2015) oli alankomaalainen judoka, olympiavoittaja ja maailmanmestari.


title: Wim Ruska

text: Wim Ruska ylsi olympiakultaan Münchenissä 1972 sekä raskaassa sarjassa että avoimessa luokassa. Hän oli ensimmäinen samoissa olympialaisissa kaksi kultamitalia voittanut judoka. Ruska voitti myös judon maailmanmestaruuden raskaassa sarjassa 1967 ja 1971.


title: Wim Ruska

text: Kilpauransa jälkeen Wim Ruska toimi valmentajana. Hän sai vuonna 2001 aivohalvauksen, joka jätti hänet osittain halvaantuneeksi. Ruska kuoli 74-vuotiaana 14. helmikuuta 2015.


title: Mika Seppälä

text: Mika Kristian Seppälä (24. elokuuta 1951 Helsinki – 23. tammikuuta 2015 Tallahassee, Florida, Yhdysvallat) oli suomalainen matemaatikko. Hän sai tohtorin arvon Helsingin yliopistosta 1978. Hän tutki Riemannin pintoja ja algebrallisia käyriä. Hän työskenteli Floridan osavaltionyliopistossa


title: Mika Seppälä

text: Seppälällä oli Suomen ja Yhdysvaltojen kaksoiskansalaisuus. Hän oli sekä Floridan osavaltionyliopiston että Helsingin yliopiston professori.


title: Mika Seppälä

text: Seppälä sai Helsingin yliopiston opetusteknologiapalkinon vuosina 2007 ja 1999.


title: Jätkäsaaren pelastusasema

text: Jätkäsaaren pelastusasema on Helsingin kaupungin pelastuslaitoksen pelastusasema, joka valmistui vuonna 2011. Aseman sijaitsee Helsingin Länsisataman kaupunginosan Jätkäsaaren osa-alueella katuosoiteessa on Tyynenmerenkatu 1.


title: Jätkäsaaren pelastusasema

text:
Muiden pelastusasemien tapaan asemalla on ainakin yksi pelastusyksikkö (paloauto) ja sairaankuljetusyksikkö (ambulanssi).
Säästösyistä vuoden 2013 lopussa tiedotettiin, että pelastusasema joutuu tuolloin luopumaan yhdestä pelastusyksiköstä. Tulipalon sattuessa esimerkiksi Lauttasaaressa, yhä useammin apu sinne tulee Espoosta. Samassa yhteydessä kerrottiin, että aseman yhteyteen siirretään Helsingin pelastuskoulu Etelä-Haagasta.


title: Viljamaa (täsmennyssivu)

text: Viljamaa tai Wiljamaa voi tarkoittaa seuraavia:


title: Kööpenhaminan terrori-iskut 2015

text: Kööpenhaminan terrori-iskut 2015 olivat kaksi ampumavälikohtausta, jotka tapahtuivat Kööpenhaminassa 14. ja 15. helmikuuta 2015. Iskuissa kuoli kaksi henkilöä sekä iskujen tekijä. Viisi poliisia haavoittui. Tekijä oli radikalisoitunut islamisti. Ensimmäinen ampumavälikohtaus tapahtui Krudttønden-kulttuuritalossa järjestetyssä tilaisuudessa lauantaina 14. helmikuuta 2015. Tekijä, Omar El-Hussein, yritti oletettavasti tappaa ruotsalaisen taiteilijan Lars Vilksin, mutta tämä selvisi. Tilaisuuteen osallistunut elokuvaohjaaja kuoli. Toinen ampumavälikohtaus sattui seuraavana yönä 15. helmikuuta 2015 Kööpenhaminan synagogassa. Sama tekijä tappoi synagogan edustalla yhden henkilön. Poliisi ampui tekijän muutaman tunnin päästä. Tekijällä saattoi olla avustajia.


title: Kööpenhaminan terrori-iskut 2015

text: Krudttønden-kulttuuritalossa Kööpenhaminan Østerbrossa oli alkanut lauantaina 14. helmikuuta 2015 kello 15 Lars Vilks -komitean järjestämä keskustelutilaisuus, jossa käsiteltiin jumalanpilkkaa, sananvapautta ja taidetta. Kello 15.30 iskujen tekijä ampui 28 laukausta ulkoa Krudttøndenia kohti. Tekijä yritti ilmeisesti päästä sisään rakennukseen tappamaan ruotsalaisen taiteilijan Lars Vilksin, joka on tunnettu Muhammed-pilakuvistaan. Vilksin turvamiehet veivät hänet turvaan heti. Elokuvaohjaaja Finn Nørgaard kuoli ammuskelussa yrittäessään pysäyttää hyökkääjää. Lisäksi tekijä haavoitti kolmea poliisia. Ammuskelu kesti noin kaksi minuuttia, ja ruotsalaiset ja tanskalaiset poliisit vastasivat tuleen. Tekijä pakeni ja kaappasi itselleen auton.


title: Kööpenhaminan terrori-iskut 2015

text: Lars Vilks oli aiemmin saanut useita tappouhkauksia islamisteilta. Poliisi ilmoitti iskun jälkeen, että iskun kohde oli todennäköisesti Vilks. Myös tapahtuman järjestäjä kertoi uskovansa Vilksin olleen kohteena. Myös Vilks uskoi näin ja arvioi, että iskun tekijä saattoi saada innoitusta Charlie Hebdon iskusta. Tilaisuudessa oli paikalla myös Ranskan Kööpenhaminan-suurlähettiläs François Zimeray.


title: Kööpenhaminan terrori-iskut 2015

text: Sama mies hyökkäsi seuraavana yönä, sunnuntaina 15. helmikuuta kello yksi aamuyöstä ydinkeskustan Krystalgadella sijaitsevaan Kööpenhaminan synagogaan. Synagogassa oli meneillään bar mitsva, jossa oli paikalla 80 henkilöä. Tekijä saapui paikalle teeskennellen humalaista ja tappoi synagogan ovivahdin Dan Uzanin ampumalla tätä päähän. Hän ampui myös kahta poliisia, toista jalkaan ja toista käteen. Kaikkiaan hän ampui yhdeksän laukausta. Edellisenä päivänä tapahtuneen Krudttøndenin iskun vuoksi oli synagogan luo pyydetty ylimääräisiä poliiseja. Tekijä ei päässyt sisään synagogaan vaan pakeni paikalta jalan. Poliisi ei tuoreeltaan tiennyt, oliko tekijä sama, joka oli ammuskellut Krudttøndenila.


title: Kööpenhaminan terrori-iskut 2015

text: Krudttøndenin ja synagogan iskuissa loukkaantui yhteensä viisi poliisia. Kaikki heistä kotiutuivat sairaalasta tiistaihin 17:nteen päivään mennessä.


title: Kööpenhaminan terrori-iskut 2015

text: Sunnuntaiaamuna kello viideltä tekijä poistui asunnosta Nørrebron rautatieaseman lähellä. Hän ampui poliiseja kohti, mutta ei osunut. Poliisi ampui hänet puoli kuudelta.


title: Kööpenhaminan terrori-iskut 2015

text: Ampuja oli 22-vuotias Omar El-Hussein. Hänet oli aiemmin tuomittu väkivalta- ja aseiden hallussapitorikoksista. El-Hussein tunnettiin Kööpenhaminan rikollisjärjestöissä ja hän kuului mahdollisesti itsekin rikollisjengiin. Hän oli vapautunut vankilasta kaksi viikkoa aiemmin. El-Hussein oli radikalisoitunut islamisti, joka katsoi käyvänsä jihadia. Hän halusi taistella Isisin joukoissa. Hän oli syntynyt Tanskassa, ja hänen vanhempansa olivat palestiinalaisia. El-Hussein käytti lauantain iskussa aseenaan M/95-rynnäkkökivääriä, joka oli varastettu kodinturvajoukoilta murtovarkauden yhteydessä vuonna 2013, ja sunnuntain iskussa kahta pistoolia (7,65 mm ja 9 mm).


title: Kööpenhaminan terrori-iskut 2015

text: Ampujan surmapaikalle tuotiin runsaasti kukkia. Myöhemmin paikalla saapui joukko nuoria miehiä, joka esittäytyivät El-Husseinin ystäviksi. He poistivat kukat ja ilmoittivat, ettei niiden jättäminen kuolleelle ole islamin mukaista.


title: Kööpenhaminan terrori-iskut 2015

text: Iskuja seurannutta poliisioperaatiota ja tutkintaa kuvailtiin tuoreeltaan Tanskan nykyajan suurimmaksi poliisioperaatioksi. Tekoja alettiin tutkia terrori-iskuna jo heti Krudttøndenin tapahtumien jälkeen. Poliisi etsi aluksi kahta ampujaa, mutta lauantain 14:nnen päivän kuluessa tarkentui, että tekijöitä oli yksi. Ampuja kuoli 15. helmikuuta, mutta hänellä oli mahdollisesti avustajia. Kahta henkilöä vastaan nostettiin syytteet ja heidät asetettiin tutkintavankeuteen maanantaina 16. helmikuuta. Poliisi epäilee heitä aseen hankinnan avustamisesta, sen hävittämisestä ja pakopaikan tarjoamisesta iskujen tekijälle. Syytetyt kiistivät syytteet. Tiistaina 17. helmikuuta poliisi ilmoitti saaneensa tapauksesta tuhansia yleisövihjeitä, joista noin 300 oli tutkinnassa hyödyllisiä.


title: Kööpenhaminan terrori-iskut 2015

text: Tanskassa oli ollut terrori-iskun uhka jo pitkään. Sen varalta oli harjoiteltu, ja vaikka isku tuli järkytyksenä, se ei tullut yllätyksenä. Kööpenhaminan juutalaisyhteisön edustaja luonnehti tuoreeltaan tapahtumien olevan toisintoa Pariisin iskuista, joissa oli hyökätty satiirilehteä ja juutalaisia vastaan. Maanantaina 16. helmikuuta usealla paikkakunnalla Tanskassa järjestettiin muistotilaisuus iskujen uhreille. Kööpenhaminan Gunnar Nu Hansenin aukiolla järjestettiin maanantai-iltana muistokulkue, johon osallistui noin 30 000 henkilöä. Tanskan pääministeri Helle Thorning-Schmidt piti tilaisuudessa puheen.


title: Kööpenhaminan terrori-iskut 2015

text: Tiistaina 17. helmikuuta Thorning-Schmidt lupasi, että Charlie Hebdon iskun jälkeen käynnistetty selvitys Tanskan turvallisuusresursseista valmistuisi pian. Puolueet vaativat hallitukselta selvitystä myös radikalisoitumisen ehkäisystä. Keskiviikkona neljä oppositiossa olevaa oikeistopuoluetta julkistivat terrorismin vastaisen ohjelmansa, jossa vaaditaan poliisille enemmän resursseja ja radikalisoitumisen tehokkaampaa ennaltaehkäisyä. Tanskassa on parlamenttivaalit viimeistään syyskuussa, joten iskut nousivat vaaliteemaksi.


title: Kööpenhaminan terrori-iskut 2015

text: Suomen poliisi kohotti valmiuttaan Kööpenhaminan iskujen vuoksi. Poliisiylijohtaja Mikko Paatero ilmoitti, että valmiustilaa nostettiin kaikkien Suomen juutalaiskohteiden suojelussa. Valmiutta oli nostettu jo Charlie Hebdon iskun jälkeen.


title: Leon Basilier

text: Leon (Basse) Fredrik Basilier (27. helmikuuta 1920 Helsinki – 7. helmikuuta 2015 Helsinki) oli suomalainen kilpaveneilijä, joka oli 1950-luvulla menestyneimpiä suomalaisia moottoriveneurheilijoita.


title: Leon Basilier

text: Basilier kirjoitti alan artikkeleita Tekniikan Maailmaan.


title: Leon Basilier

text: Basilier oli Suomen Hitsausyhdistyksen kunniajäsen.


title: Basilier

text: Basilier on alkujaan ranskalainen sukunimi. Suomeen tuli ensimmäinen Basilier, Adam Basilier, 1600-luvun lopulla. Sen jäsenet työskentelivät aikaisemmin lähinnä tulli- ja verovirkamiehinä.


title: Basilier

text: Suvun merkittäviä suomalaisia jäseniä ovat:


title: Pertti Mäkelä (täsmennyssivu)

text: Pertti Mäkelä on seuraavien henkilöiden nimi:


title: Utica Devils

text: Utica Devils oli yhdysvaltalainen jääkiekkoseura, joka pelasi AHL:ssä kausina 1987–1993. Se pelasi kotiottelunsa New Yorkin Uticassa. Seura toimi NHL:ssä pelanneen New Jersey Devilsin farmijoukkueena. Ennen siirtymistään Uticaan seura pelasi AHL-liigaa Portlandissa nimellä Maine Mariners. Vuonna 1993 NHL-seura Calgary Flames osti seuran ja siirsi sen Kanadaan Sain Johniin ja vaihtoi seuran nimeksi Saint John Flames.


title: Aarne Ruben

text: Aarne Ruben (s. 17. heinäkuuta 1971 Tallinna) on virolainen kirjailija.


title: Aarne Ruben

text: Ruben debytoi 2001 romaanilla Volta annab kaeblikku vilet, jonka päähenkilö suuntasi vallankumouksen aatteista innostuneena kulkunsa Virosta Keski-Eurooppaan 1900-luvun alussa.


title: Gonçalo Guedes

text: Gonçalo Manuel Ganchinho Guedes (s. 29. marraskuuta 1996 Benavente) on portugalilainen jalkapalloilija, joka edustaa Primera Divisiónissa pelaavaa Valenciaa. Pelipaikaltaan oikeajalkainen Guedes on hyökkääjä. Guedes on pelannut myös Portugalin jalkapallomaajoukkuessa.


title: Gonçalo Guedes

text: Guedes on Benfican kasvatti, hän on edustanut seuraa vuodesta 2005 asti. Huhtikuussa 2014 hän debytoi seuran kakkosjoukkueen paidassa Segunda Ligassa. Lokakuussa 2014 hän debytoi Benfican ykkösjoukkueen paidassa Portugalin cupissa. Debyytti Primeira Ligassa tapahtui tammikuussa 2015 FC Penafieliä vastaan. Daily Mailin tietojen mukaan Benfica on asettanut Guedesille lähes 60 miljoonan euron hintalapun. Kaudella 2014–2015 Guedes voitti Benfican kanssa Primeira Ligan ja Taça da Ligan pelaten viisi ottelua liigassa.


title: Gonçalo Guedes

text: Guedes on pelannut käytännössä kaikissa Portugalin nuorten maajoukkueissa. Vuoden 2015 alle 20-vuotiaiden MM-kilpailuissa hän pelasi kolmessa ottelussa. Portugalin jalkapallomaajoukkueessa Guedes debytoi marraskuussa 2015 ystävyysottelussa Venäjää vastaan.


title: Gonçalo Guedes

text: Seurajoukkuetasolla


title: Christian Rönnbacka

text: Christian Rönnbacka (s. 1969 Evijärvi) on suomalainen kirjailija, joka tunnetaan jännitysromaaneistaan. Hän on työskennellyt vakuutusetsivänä, keskusrikospoliisissa ja poliisina pääkaupunkiseudulla.


title: Christian Rönnbacka

text: Rönnbackan esikoisteos "Operaatio Troijalainen" ilmestyi vuonna 2012 ja aloitti Antti Hautalehdosta kertovan dekkarisarjan.


title: Christian Rönnbacka

text: Antti Hautalehto -sarja:


title: Ulrich Wohlgenannt

text: Ulrich Wohlgenannt (s. 1. elokuuta 1994) on itävaltalainen mäkihyppääjä. Hän edustaa SK Kehlegg-Vorarlbergiä.


title: Ulrich Wohlgenannt

text: Wohlgenannt debytoi mäkihypyn maailmancupissa tammikuussa 2015 Sapporon suurmäen kilpailussa sijoittuen sijalle 33. Ensimmäiset maailmancupin pisteensä hän saavutti helmikuussa 2015 Vikersundin lentomäen kilpailusta sijoituttuaan sijalle 22. Continental Cupissa Wohlgenannt on saavuttanut yhden kakkossijan ja yhden kolmossijan.


title: Ulrich Wohlgenannt

text: Wohlgenannt on saavuttanut nuorten MM-kilpailuista yhden hopean vuodelta 2014 ja pronssin vuodelta 2012 joukkuemäestä. Vuonna 2011 hän voitti Euroopan nuorten olympiafestivaaleilta hopeaa normaalimäen kilpailusta.


title: Tim Sestito

text: Tim Sestito (s. 28. elokuuta 1984 Rome, New York) on yhdysvaltalainen jääkiekkoilija, joka pelaa NHL-seura New Jersey Devilsin organisaatiossa. Pääosin hän edustaa organisaation AHL:ssä pelaavassa farmijoukkueessa Albany Devilsissä, jonka varakapteeni hän on. Sestiton pelipaikka on keskushyökkääjä, hän on 180 senttimetriä pitkä ja painaa 91 kilogrammaa. Sestitolla on myös Italian kansalaisuus.


title: Tim Sestito

text: NHL-varaukseton Sestito debytoi NHL:ssä kaudella 2008–2009, jolloin hän edusti Edmonton Oilersia. Seuraavaksi kaudeksi hän siirtyi New Jersey Devilsin organisaatioon. Albany Devilsin lisäksi Sestito on pelannut AHL:ssä Bridgeport Sound Tigersin, Wilkes-Barre/Scranton Penguinsin, Springfield Falconsin ja Lowell Devilsin riveissä. NHL:ssä Sestito on pelannut 101 ottelua tekemättä yhtään maalia. Vastaavaan suoritukseen, eli sataan NHL-otteluun ilman maaleja, on pystynyt NHL:n historiassa Sestiton lisäksi vain kuusi pelaajaa. Sestito pelasi sadannen NHL-ottelunsa tammikuussa 2015. Hän on kerännyt NHL:ssä kahdeksan syöttöpistettä.


title: Tim Sestito

text: Tim Sestiton pikkuveli Tom on myös jääkiekkoilija.


title: Luettelo YK:n pakkausnumeroista 3001–3100

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 3001–3100.


title: Martin Tyler

text: Martin B. Tyler (s. 14. syyskuuta 1945 Chester, Cheshire) on englantilainen jalkapalloselostaja. Hän on toiminut työssään eri kanavilla jo yli 40 vuotta. Tyler toimii myös Englannin seitsemänneksi korkeimman sarjatason Isthmian Leaguen Hampton & Richmond Boroughin päävalmentajana.


title: Martin Tyler

text: Tyler debytoi selostajana ITV:n leivissä joulukuussa 1974 Southampton FC:n ja Sheffield Wednesdayn välisessä ottelussa. Hän selosti ITV:lle useita MM- ja EM-kilpailuita ollen kanavan toiseksi tärkein selostaja Brian Mooren jälkeen.


title: Martin Tyler

text: Vuonna 1990 Tyler allekirjoitti sopimuksen Sky Sportsin kanssa. Vuonna 2003 hänet valittiin vuosikymmenen Valioliiga-selostajaksi. Tyler on vielä nykyisinkin yksi Valioliigan pääselostajista Sky Sportsilla. Hän on toiminut myös Australian televisiossa jalkapalloselostajana ja on selostanut myös krikettiä, baseballia ja verkkopalloa.


title: Martin Tyler

text: Tyler on esiintynyt äänellään kolmessa elokuvassa. Hän on toiminut pitkään myös selostajana EA Sportsin suositussa FIFA-pelisarjassa, vuodet 2006–2011 Andy Grayn kanssa ja vuodesta 2012 lähtien Alan Smithin kanssa.


title: Chuba Akpom

text: Chuba Amechi Akpom (s. 9. lokakuuta 1995 Lontoo) on englantilainen jalkapalloilija, joka edustaa kreikkalaista PAOK FC:tä. Oikeajalkainen Akpom on pelipaikaltaan hyökkääjä. Akpomin vanhemmat ovat nigerialaisia.


title: Chuba Akpom

text: Akpom siirtyi Arsenaliin 6-vuotiaana Rippleway FC:stä. Ensiesiintymisensä Valioliigassa hän teki 14. syyskuuta 2013 Sunderlandia vastaan. Hän tuli ottelussa vaihdosta kentälle toisen puoliajan lisäajalla korvaten Olivier Giroudin. Tammikuussa 2014 Akpom siirtyi kuukauden mittaiselle lainalle Ykkösliigan Brentfordiin, jossa hän pelasi helmikuuhun asti pelaten neljä sarjaottelua ilman maaleja. Helmikuussa 2014 Akpom siirtyi lainalle jälleen Ykkösliigaan, nyt Coventry Cityn riveihin. Hän pelasi seurassa reilun kuukauden aikana kuusi sarjaottelua maaleitta. Kaudella 2014–2015 Akpom pelasi myös Arsenalin ykkösjoukkueessa ja tuli kolmessa ottelussa vaihdosta kentälle. Tämän jälkeen hän pääsi pelaamaan vain Arsenalin alle 23-vuotiaiden joukkueessa sekä lainasopimuksilla muissa seuroissa. Vuonna 2018 hän siirtyi kreikkalaiseen PAOK FC:hen.


title: Chuba Akpom

text: Akpom on edustanut Englannin juniorimaajoukkueita. Hän teki ensiesiintymisensä alle 20-vuotiaiden maajoukkueessa 5. syyskuuta 2014. Hän on pelannut joukkueessa kuusi ottelua ja tehnyt niissä kolme maalia (tilanne 4. maaliskuuta 2015).


title: Orisbergin kirkko

text: Orisbergin ruukinkirkko Isossakyrössä on Orisbergin kartanon yksityinen kirkkorakennus, joka on valmistunut vuonna 1831 ja on erillisine kellotapuleineen Carl Ludvig Engelin suunnittelema.


title: Orisbergin kirkko

text: Orisbergin ruukinseurakunta perustettiin vuonna 1828 ja lakkautettiin 1869. Kirkko on ollut vuokrattuna Kansan Raamattuseuralle vuodesta 1976 lähtien.


title: Orisbergin kirkko

text: Hirsinen kahdeksankulmainen kirkko, Kotilammin rannassa oleva avoin temppelipäätyinen kellotapuli ja kirkkoon liittyvä hautausmaa ovat osa Orisbergin hyvin säilynyttä ruukinaluetta, joka sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Orisbergin kirkko

text: Kansan Raamattuseuralla on alueella pääosin kesäkäytössä oleva toimintakeskus. Ruukinkirkkoon voi tutustua kesäisin, jolloin Raamattuseura pitää siellä myös jumalanpalveluksia.


title: CCTV-8

text: CCTV-8 on kiinalaisen CCTV:n kansallinen televisiokanava, joka on keskittynyt TV-sarjoihin.


title: CCTV-8

text: Virallinen sivusto


title: Miesten yleisluistelun maailmanmestaruuskilpailut 1948

text: Yleisluistelun maailmanmestaruudesta kilpailtiin Helsingissä 28.–29. helmikuuta 1948 eli noin kaksi viikkoa Sankt Moritzin talviolympialaisten jälkeen. Kilpailupaikka oli Helsingin olympiastadion. Kilpailuihin osallistuivat myös Neuvostoliiton edustajat ilman suurempaa menetsystä. Ainoastaan Konstantin Kudrjavtsev sai 500 metrillä matkavoiton. Muuten Neuvostoliiton edustajat putosivat viimeiseltä matkalta.


title: Richard Jouve

text: Richard Jouve (s. 25. lokakuuta 1994 Briançon) on ranskalainen maastohiihtäjä, joka edustaa Montgenèvre Val Claréetä.


title: Richard Jouve

text: Jouve saavutti Pyeongchangin olympialaisissa 2018 pronssia vapaan hiihtotavan parisprintissä. Samojen kisojen perinteisen hiihtotavan sprintissä hän oli kuudestoista, samoin kuin vapaan sprintissä Lahden MM-kilpailuissa 2017. Junioreiden MM-kilpailuissa 2014 hän saavutti hopeaa viestissä..


title: Richard Jouve

text: Jouve kilpaili maastohiihdon maailmancupissa ensimmäisen kerran Otepään perinteisen hiihtotavan sprintissä tammikuussa 2015 sijoittuen 49:nneksi. Ensimmäiset maailmancupin pisteensä hän saavutti Östersundin perinteisen hiihtotavan sprinttikilpailussa helmikuussa 2015 oltuaan 19:s. Ensimmäisen palkintosijansa hän saavutti maaliskuussa 2015 oltuaan kolmas Lahden vapaan hiihtotavan sprintissä. Toisen kerran hän oli kolmas Planican vapaan hiihtotavan sprintissä tammikuussa 2016. Etappikilpailujen etapeilla hän on sijoittunut parhaimmillaan toiseksi vapaan hiihtotavan sprinteissä Gatineaussa maaliskuussa 2016 ja Toblachissa joulukuussa 2018.


title: Pål Trøan Aune

text: Pål Trøan Aune (s. 29. maaliskuuta 1992) on norjalainen maastohiihtäjä, joka edustaa Steinkjer Skiklubbia.


title: Pål Trøan Aune

text: Aune kilpaili maastohiihdon maailmancupissa ensimmäisen kerran Asiagon perinteisen hiihtotavan sprintissä joulukuussa 2013 sijoittuen 51:nneksi. Ensimmäiset maailmancupin pisteensä hän saavutti Östersundin perinteisen hiihtotavan sprinttikilpailussa helmikuussa 2015 oltuaan 20:s. Kymmenen parhaan joukkoon hän sijoittui ensimmäisen kerran oltuaan yhdeksäs Lillehammerin perinteisen hiihtotavan sprintissä joulukuussa 2017.


title: John Werket

text: John "Johnny" Roland Werket (8. lokakuuta 1924 Saint Paul, Minnesota – 4. kesäkuuta 2010, Sun City, Arizona) oli yhdysvaltalainen pikaluistelija.


title: John Werket

text: Werket osallistui kansainvälisiin pikaluistelun mestrauuskisoihin vuosina 1948-56. Hän saavutti kaksi kertaa yleisluistelijoiden MM-kisoissa mitalin - vuoden 1948 kisoissa Helsingissä hopeaa ja vuoden 1950 kisoissa Eskilstunassa pronssia. Werketin saavutus oli amerikkalaisittain paras yleisluistelijoiden MM-kisoissa aina vuoteen 1977, jolloin Eric Heiden ohitti suorituksillaan sen.


title: John Werket

text: Hän osallistui kolmiin olympialaisin, joissa parhaaksi sijoitukseksi tuli vuoden 1948 St. Moritzin kisojen 1500 metrin kuudes sija.


title: John Werket

text: Werketin uran parhaiksi ajat eri matkoilla olivat:Werket valmistui Roosevelt High Schoolista Minneapolissa, jonka jälkeen hän osallistuiu toiseen maailmansotaan laskuvarjojoukoissa. Hän suoritti tutkinnon Augsburg Collegessa vuonna 1949. Sukujuuriltaan norjalainen Werket tapasi tulevan vaimonsa urheilumatkallaan Norjan Hamarissa. Urheilu-uransa jälkeen Werket toimi valmentajana. Hän valmensi vuoden 1972 talviolympialaisiin amerikkalaisia Eric Heideniä ja Diana Holumia. Siviiliurallaan hän oli johtotehtävissä energiateollisuuden palveluksessa, josta hän eläköityi 32-vuotisen työuran jälkeen vuonna 1983 ja muutti Arizonan Sun Cityyn.


title: John Werket

text: Werket kuoli 4. kesäkuuta 2010 Arizonassa, 85-vuotiaana.


title: Muntingiaceae

text: Muntingiaceae on pieni trooppinen kasviheimo koppisiemenisten "Malvales"-lahkossa. Heimon kolmesta lajista tunnetuin on mätimarjapuu ("Muntingia calabura").


title: Muntingiaceae

text: "Muntingiaceae"-kasvit ovat puita, joiden aineenvaihdunta tuottaa ellaghappoa. Karvat ovat tähtimäisiä tai kimppuina. Lehtiasento on kaksirivinen. Lehdet ovat hammaslaitaisia, sulka- tai kourasuonisia, vinotyvisiä ja korvakkeettomia. Varressa on korvakemaisia esilehtiä. Kukat sijaitsevat ryhmissä ja ovat neli- tai viisilukuisia. Verhiö on tyveltään yhdistynyt, teriö lyhytkyntinen ja sulkeutuneena laskostunut, ja heteitä on paljon. Kukassa on leveä pohjuskehrä eli diskus, jossa mesiäinen sijaitsee. Yhdislehtisessä sikiäimessä on 5-7 emilehtä ja sen on kehänpäällinen tai -alainen. Istukat ovat aksiletyyppisiä tai lapaistukoita, kun sikiäin on monilokeroinen. Vartalo on tukeva, luotti kulmikas tai enemmän tai vähemmän pallomainen. Hedelmä on toisinaan verhiön suojaama. Siemenessä on niukka ravintovarasto (endospermi).


title: Muntingiaceae

text: Heimo kasvaa trooppisessa Amerikassa.


title: Muntingiaceae

text: "Muntingiaceae" sisältää kolme lajia kolmessa suvussa:


title: Muntingiaceae

text: Eräät piirteet saattavat viitata siihen, että heimon asema "Malvales"-lahkossa on melko basaalinen, evoluutiopuun tyveen kuuluva. Loiskasviheimo "Cytinaceae" näyttää olevan lähin sukulainen.


title: Muntingiaceae

text: Cronquist (1981) sijoitti mätimarjapuun "Flacourtiaceae"-heimoon, joka nykyään on hajonnut useamman heimon kesken "Malpighiales"-lahkossa, ja "Neotessmannia"-lajin lehmuskasveihin ("Tiliaceae"; lehmuskasvit ovat nykyään osa malvakasveja, "Malvaceae"). Takhtajan (1997) sijoitti molemmat lehmuskasveihin.


title: Raaseporinjoki

text: Raaseporinjoki ( joskus myös , tunnettu myös nimellä Snappertunanjoki, ) on pieni joki Raaseporin kunnassa Uudellamaalla. Raaseporinjoki laskee Karjaalla sijaitsevasta Lepinjärvestä ("Läppträsket") Suomenlahteen ja on pituudeltaan noin 15 kilometiä pitkä. Joki on saanut nimensä sen varrella sijaitsevalta Raaseporin linnasta. Osa kesäturisteista tulee linnalle vanhaan tapaan Raaseporinjokea pitkin veneellä tai meloen. Mereltä linnalle asti tuleva osuus soveltuu pienille moottoriveneille. Pitemmälle sisämaahan jatkettaessa joki muuttuu vaikeakulkuisemmaksi. Keväisin, kun joessa virtaa enemmän vettä, joki on täysin melontakelpoinen Huskvarnantien sillalta merelle saakka.


title: Raaseporinjoki

text: Raseporinjoki ja sitä ympäröivä alue historiallisine kohteineen on yksi Suomen kahdestakymmenestäseitsemästä kansallimaisemasta.


title: Raaseporinjoki

text: Raaseporinjoki on historialliseti merkittävä vesireitti, jota pitkin pääasiallisesti kuljettiin joen keskellä saaressa sijainneelle Raaseporin linnalle. Maankohoamisen ja rehevöitymisen takia joki on surkastunut ajan myötä, eikä linnalle pääse enää yhtä helposti vesitse kuin sen ollessa käytössä vuosina 1370–1550. Hankalan sijaintinsa vuoksi Raaseporin linna alkoi menettää strategista merkitystään hansakaupunki Räävelin kilpailijana ja Ruotsin kuningaskunnan etujen valvojana Suomenlahdella. Sen aseman Länsi-Uudenmaan halinnollisena keskuksena sai suotuisammalla satamapaikalla sijaitseva Tammisaari vuonna 1528. Tammisaaren vuorostaa korvasi Helsinki jo vuonna 1550 Kustaa Vaasan käskystä.


title: Jetstar Pacific Airlines

text: Jetstar Pacific Airlines on vietnamilainen halpalentoyhtiö. Se on perustettu vuonna 1991. Se lentää Aasiassa.


title: Jetstar Pacific Airlines

text: Heinäkuu 2016:


title: Kasmirluppa

text: Kasmirluppa kääpiökokoinen kanirotu, joka kuuluu poikkeavaturkkisiin kanirotuihin. Kasmirlupan ihannepaino on 1,71-2,30 kilogrammaa. Pohjoismaiseen kanistandardiin rotu hyväksyttiin 1. lokakuuta 2010.


title: Kasmirluppa

text: Rotu on kotoisin Iso-Britanniasta. Ensimmäiset Cashmere Lopit syntyivät 1980-luvun alkupuolella. Ensimmäiset rodun edustajat tuotiin Pohjoismaihin vuonna 1988. Siihen aikaan Pohjoismaiseen standardiin ei haluttu lisätä uutta rotua, joten rotu lisättiin kääpiölupan alle omaksi turkkimuunnokseksi. Rotu tunnettiinkin pitkään nimellä kääpiöluppa fuchs. Rodun nimi kirjoitettiin aluksi muodossa "cashmereluppa".


title: Kasmirluppa

text: Luonteeltaan kasmirlupat ovat kilttejä, uteliaita, sosiaalisia ja helppoja käsitellä. Kasmirluppa muistuttaa luonteeltaan paljon kääpiöluppaa. Pitkän turkin vuoksi kasmirlupat on opetettava pienestä pitäen turkinhoitoon, jonka vuoksi niitä on helppo käsitellä.


title: Kasmirluppa

text: Kasmirlupalla on rungossa 3,5-7cm (ihanne 4,5cm) pitkä turkki, kun taas päässä, korvissa ja jaloissa on vain hiukan normaalikarvaa pidempi karva. Kasmirlupalla on niin sanottu fuchs-turkki, joka on villiangoran muoto, jota ei tarvitse keriä. Kasmirlupalla on karvanvaihtoaika, kuten normaaliturkkisillakin kaneilla. Kasmirlupan pohjavillan ja peitinkarvan koostumuksen ollessa oikea, turkin ei pitäisi takkuuntua helposti. Kasmirlupan turkki tulisi hoitaa sormin selvittämällä turkki ja poistamalla mahdolliset takut.


title: Mika Lehto (kirjailija)

text: Mika Ilmari Lehto (s. 1978 Karstula) on suomalainen runoilija ja kirjailija. Lehdon runot usein siirtyvät leikkisän kielenkäytön avulla iloisesta vakavaan, surulliseen tai synkkään. Runojen aiheet ovat arkisia.


title: Raunio (albumi)

text: Raunio on vuonna 2002 ilmestynyt Circlen toinen livealbumi. Se äänitettiin 8.–10. marraskuuta 2001 Turun Säätämössä (8.11.), Jyväskylän Ilokivessä (9.11.) ja Helsingin Gloriassa (10.11.). Pohjois-Amerikassa levyn julkaisi Squealer Music. Albumilla soittaa Circlen uusi kokoonpano, jossa ovat mukana Mika Rättö ja Janne Westerlund. Yhtyeen vakituisen rumpalin Tomi Leppäsen on levyllä korvannut Olli Joukio.


title: Yleisluistelun Euroopan-mestaruuskilpailut 1956

text: Pikaluistelun EM-kilpailut 1956 käytiin 25.–26. helmikuuta Helsingin olympiastadionilla. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.


title: Vochysiaceae

text: Vochysiaceae on pieni trooppinen puuheimo koppisiemenisten Myrtales-lahkossa, johon mm. myrttikasvit (Myrtaceae) kuuluvat.


title: Vochysiaceae

text: Vochysiaceae-kasvit ovat puita, joihin kerääntyy alumiinia, ja joissa on kivi- ja limasoluja. Karvoitus on usein ruskea ja karvat ovat tavallisesti yksisoluisia, harvoin T:n muotoisia tai tähtikarvoja. Lehdet ovat vastakkaisia, ehyitä, nahkeita, korvakkeellisia; toisinaan korvakkeet ovat rauhasmaisia. Lehden sivusuonet muodostavat silmukoita lavan laitaan. Kukinto on pääasiassa varsipäätteinen ja koostuu viuhkoista. Kukat ovat melko kookkaita ja voimakkaasti vastakohtaisia tai epäsymmetrisiä. Verhiö on tyvestään yhdislehtinen ja yksi verholehti on muita kookkaampi ja siinä on mettä sisältävä kannus; suvussa "Korupodendron" on kolme terälehtimäistä verholehteä. Terälehtien luku on supistunut yhteen, harvemmin kolmeen, tai niitä on viisi; ne ovat erikokoisia. Heteitä on vain yksi lyhytpalhoinen ja pitkäpontinen, joskus on myös kaksi joutohedettä. Yhdislehtinen ja aluksi kehänalainen, kypsyneenä kehänpäällinen sikiäin koostuu kolmesta tai neljästä emilehdestä, ja luotti on pistemäinen tai lähes pallomainen. Hedelmä on samaramainen eli siivellinen pähkylä tai selkäluomainen kota. Siemenet ovat siivellisiä.


title: Vochysiaceae

text: Heimo kasvaa trooppisen Amerikan alangoilla lukuun ottamatta Erismadelphus- ja Korupodendron-sukua, jotka kasvavat läntisessä Afrikassa.


title: Vochysiaceae

text: Heimon asema Myrtales-lahkon sukupuun se haara, johon heimo kuuluu, voidaan ilmaista kaavalla (Vochysiaceae + Myrtaceae) + {Melastomataceae + [Crypteroniaceae + (Alzataeaceae + Penaeaceae)]}. Kehityshaaran ominaisuus on vihkomainen kukinto tai ainakin osakukinnot ovat viuhkomaisia. Kaavasta näkyy, että lähin sukulaisheimo on myrttikasvit (Myrtaceae), jonka kanssa Vochysiaceae muodostaa pienemmän evoluutiohaaran, jota luonnehtivat yksi- tai kaksisoluiset karvat, verhiön ja teriön limittäisyys kukan ollessa sulkeutuneena, sikiäimen päähän painunut vartalo ja kota-hedelmä.


title: Vochysiaceae

text: Vochysiaceae käsittää seitsemän sukua ja 190 lajia. Runsaslajisimmat suvut ovat "Vochysia" (100 lajia) ja "Qualea" (60 lajia). Sukujen keskinäiset sukulaisuudet ovat epäselviä. Kaksi tribusta voidaan erottaa: Erismieae käsittää amerikkalaisen Erisma-suvun ja länsiafrikkalaiset suvut Erismadelphus ja Korupodendron ja on monofyleettinen. Loput suvut kuuluvat tribukseen Vochysieae, joka todennäköisesti ei ole kuitenkaan monofyleettinen.


title: Vochysiaceae

text: Heimo on aiemmin vastakohtaisten ja kannuksellisten kukkiensa vuoksi yhdistetty sellaisten heimojen yhteyteen, joita ei enää pidetä sen sukulaisina. Takhtajanin (1997) Vochysiales-lahko käsitti mm. heimot Malpighiaceae (nykyään lahkossa Malpighiales), Tremandraceae (nykyään Oxalidales-lahkon heimossa Elaeocarpaceae) ja Krameriaceae (nykyään lahkossa Zygophyllales). Cronquistin (1981) Polygalales-lahko oli vielä epäyhtenäisempi.


title: Vochysiaceae

text: Heimon suvut ovat "Callisthene" Mart., "Erisma" Rudge, "Erismadelphus" Mildbr., "Qualea" Aubl., "Ruizterania" Marc.-Berti, "Salvertia" A.St.-Hil. ja "Vochysia" Aubl.


title: Anders Bergius

text: Anders Bergius (10. kesäkuuta 1693 Taivassalo – 23. elokuuta 1750 Tukholma) oli suomalainen Turun akatemian teologian professori ja rehtori sekä valtiopäivämies.


title: Anders Bergius

text: Bergiuksen vanhemmat olivat Taivassalon kirkkoherra Anders Bergius (1661–1724) ja Sara Wärdh. Bergiuksen perhe pakeni isonvihan aikana 1714 Ruotsiin ja hän pääsi ylioppilaaksi Tukholmassa 1715. Bergius valmistui filosofian maisteriksi Uppsalan yliopistosta 1719 ja hän oli sitten teologian dosenttina Rostockin yliopistossa 1720–1723. Bergius vihittiin papiksi Turun hiippakunnassa 1724 ja hänestä tuli teologian tohtori Turussa 1733.


title: Anders Bergius

text: Bergius oli Turun akatemian teologian apulaisena vuodesta 1724, kolmantena teologian professorina vuodesta 1728 ja ensimmäisenä teologian professorina 1734–1744. Hän oli samalla Turun tuomiokapitulin jäsenenä 1724–1734 ja toimi palkkapitäjänsä Piikkiön kirkkoherrana vuodesta 1724, Naantalin ja Raision kirkkoherrana vuodesta 1728 sekä Turun ruotsalaisen seurakunnan ja Kaarinan kirkkoherrana ja tuomiorovastina vuodesta 1734. Bergius oli Turun akatemian rehtorina 1735–1736 ja Hämäläis-Osakunnan inspehtorina 1729 sekä Pohjalaisen osakunnan inspehtorina 1740–1744.


title: Anders Bergius

text: Bergius pakeni pikkuvihan aikana Ruotsiin 1743 ja hän jäi sinne pysyvästi asumaan. Ruotsissa Bergius oli Tukholman Nikolain (Suurkirkon) seurakunnan kirkkoherrana ja Tukholman konsistorin esimiehenä vuodesta 1744 alkaen. Bergius oli valtiopäivämiehenä 1738–1739, 1740–1741 ja 1746–1747.


title: Anders Bergius

text: Bergius oli naimisissa vuodesta 1730 Anna Margareta Meurmanin (k. 1773) kanssa.


title: Grand Prix Cycliste de Montréal

text: Grand Prix Cycliste de Montréal on Kanadassa järjestettävä UCI World Tour -sarjaan kuuluva pyöräilykilpailu. Kilpailu järjestetään syyskuussa kaksi päivää Grand Prix Cycliste de Québec -kilpailun jälkeen. Kilpailut ovat olleet ainoat World Touriin kuuluvat Pohjois-Amerikassa järjestettävät kilpailut ennen Kalifornian ympäriajon mukaantuloa 2017. Ensimmäisen kerran Grand Prix Cycliste de Montréal järjestettiin vuonna 2010, mutta reittiä käytettiin osin jo vuoden 1974 maantiepyöräilyn maailmanmestaruuskilpailuissa ja vuoden 1976 kesäolympialaisissa.


title: Grand Prix Cycliste de Montréal

text: Toisin kuin useimmat yhden päivän mittaiset kilpailut, Grand Prix Cycliste de Montréalin reitti muodstuu seitsemästätoista 12,1 km mittaisesta kierroksesta. Reitillä on kolme nousua Mount Royalin rinteillä: Côte Camilien-Houde (1,8 km, 8 % keskijyrkkyys), Côte de la Polytechnique (780 m, 6 % keskijyrkkyys) ja Avenue du Parc (560 m, 4 % keskijyrkkyys). Kilpailun maali sijaitsee kierroksen viimeisen nousun rinteellä.


title: Grand Prix Cycliste de Montréal

text: Kilpailussa on noin 4 000 metriä nousua, mikä vastaa suurin piirtein Ranskan ympäriajon vuoristoetappia matalammassa korkeudessa.


title: Grand Prix Cycliste de Montréal

text: Lähde: Pro Cycling Stats


title: Sunrise (Circlen albumi)

text: Sunrise on vuonna 2002 ilmestynyt Circlen yhdeksäs studioalbumi. Yhtye siirtyi levyllä 1990-luvun tuotantonsa krautrockista ja progressiivinen rockista kohti perinteistä hard rockia. Myös Circlen kokoonpanossa oli tapahtunut muutoksia, kun uusina jäseninä olivat mukana Mika Rättö, Janne Westerlund ja Tomi Leppänen.


title: Sunrise (Circlen albumi)

text: Alankomaalainen Headspin Records julkaisi levyn tuplavinyylinä vuonna 2006 ja amerikkalaisen No Quarter Recordsin CD-uudelleenjulkaisu ilmestyi 2007. Vinyyliversiolla on mukana myös bonuskappale "Mustavuori".


title: Run Bird Run

text: Run Bird Run on italialaisen peliyhtiö KetchAppin 11. helmikuuta 2015 julkaisema videopeli. Peli on saatavilla Android- ja iOS-laitteille.


title: Run Bird Run

text: Pelin tarkoituksena on väistellä taivaalta putoavia laatikoita. Pelihahmona on kulmikas lintu. Jokaisesta väistetystä laatikosta pelaaja saa yhden pisteen, mutta jos laatikko putoaa linnun päälle, pelin joutuu aloittamaan alusta. Tarkoituksena on kerätä taivaalta putoavia karamelleja, joilla pelin kaupasta voi ostaa uusia, erilaisia lintuja, aivan kuten KetchAppin toisessa pelissä, Don't Touch The Spikesissä. Run Bird Run onkin Don't Touch The Spikesin jatko-osa.


title: Israel Ståhlberg

text: Israel Ståhlberg (29. joulukuuta 1747 Iitti – 11. helmikuuta 1816 Iitti) oli suomalainen rovasti ja uskonnollinen kirjailija.


title: Israel Ståhlberg

text: Ståhlbergin vanhemmat olivat Iitin kappalainen Israel Ståhlberg (1716–1762) ja hänen ensimmäinen puolisonsa Katarina Elisabet Hollsten. Hän kävi Porvoon lukiota vuodesta 1762 ja pääsi ylioppilaaksi Turussa 1766. Ståhlberg vihittiin papiksi Porvoon hiippakunnassa 1773.


title: Israel Ståhlberg

text: Ståhlberg oli Iitin kirkkoherran apulaisena vuodesta 1773 ja armovuodensaarnaajana Orimattilassa 1775. Hän oli sitten uudestaan apulaispappina Iitissä vuodesta 1776 ja toimi Tukholman suomalaisen seurakunnan kirkkoherran apulaisena vuodesta 1778 sekä komministerinä vuodesta 1785. Ståhlbergista tuli Iitin kirkkoherra 1798 ja hän sai rovastin arvon 1810.


title: Francesca Baudin

text: Francesca Baudin (s. 25. marraskuuta 1993) on italialainen maastohiihtäjä.


title: Francesca Baudin

text: Baudin kilpaili maastohiihdon maailmancupissa ensimmäisen kerran Lillehammerin viestissä joulukuussa 2013. Henkilökohtaiseen kilpailuun hän osallistui ensimmäisen kerran Lahden sprintissä maaliskuussa 2014 sijoittuen 39:nneksi. Ensimmäiset maailmancupin pisteensä hän saavutti Tour de Skillä 2015, jossa hän sijoittui 27:nneksi 10 kilometrin perinteisen hiihtotavan yhteislähtökilpailussa. Parhaimmillaan hän on ollut 24:s Östersundin perinteisen hiihtotavan sprintissä helmikuussa 2015.


title: Francesca Baudin

text: Baudin sijoittui Falunin MM-kilpailuissa 2015 perinteisen hiihtotavan sprintissä 15:nneksi.


title: The Writing’s on the Wall

text: The Writing’s on the Wall on Destiny’s Child’n vuonna 1999 julkaistu R&B-albumi. Se sisältää hittejä kuten ”Say My Name”.


title: Lempi Torppa

text: Lempi Lydia Torppa (os. Virtanen) () oli "Eeva" -lehden pitkäaikainen päätoimittaja.


title: Lempi Torppa

text: Torpan vanhemmat olivat komisario Konstantin Virtanen ja Ida Yrjölä. Hän valmistui käsityönopettajaksi 1912, mutta meni samana vuonna naimisiin ja toimi kotiäitinä 1920-luvun alkuun saakka. Torppa kirjoitti muotiin ja käsitöihin liittyviä pakinoita "Heloisa" -nimimerkillä "Uuteen Suomeen" ja niiden saatua suosiota perusti 1928 "Virkkaus ja käsityöt" -lehden. Sitä hän toimitti aina vuoteen 1949 saakka. Kun Oy Tilgmann Ab päätti 1934 perustaa naistenlehden, Torppa kutsuttiin sen päätoimittajaksi. "Eeva" -lehden ainoana toimittajana hän työskenteli 1950-luvulle saakka. Lehti ilmestyi kerran kuukaudessa ja sitä voitaneen pitää Suomen ensimmäisenä nykyaikaisena naistenlehtenä.


title: Lempi Torppa

text: Torppa myös toimitti useita teoksia:


title: Lempi Torppa

text: Torpan puoliso vuodesta 1912 oli toimittaja, aktuaari Johan Reinhold Torppa (1884-1962). Torppa testamenttasi omaisuutensa Suomen Kulttuurirahastolle käytettäväksi kieliopintoihin perheen nuorena menehtyneiden lasten Jussin (1914-1944) ja Leenan (1920-1947) muiston kunnioittamiseksi.


title: Euro Beach Soccer League

text: Euro Beach Soccer League eli "EBSL" on jokavuotinen kilpailu Euroopan beachfutismaajoukkueille. Turnaus toimii samalla lajin Euroopan-mestaruuskilpailuina.


title: Euro Beach Soccer League

text: Ensimmäinen Euro Beach Soccer League käytiin vuonna 1998, nimellä "European Pro Beach Soccer League". Jokavuotuisessa kilpailussa on nykyisin neljä alkuerää, joissa on kaksi divisioonaa. A-divisioonassa pelaavat paremmat joukkueet ja B-divisioonassa vastaavasti huonommat. A-divisioonan finaaleihin selviytyvät kahdeksan parasta divisioonan 12 joukkueesta. Finaaleissa joukkueet jaetaan kahteen lohkoon, joiden voittajat kohtaavat finaalissa. A-divisioonan huonoin putoaa seuraavaksi vuodeksi B-divisioonaan. B-divisioonassa on sama järjestelmä kuin A-divisioonassa, ja sen voittaja nousee seuraavaksi kaudeksi A-divisioonaan.


title: Euro Beach Soccer League

text: Espanja ja Portugali ovat turnauksen menestyneimmät joukkueet viisillä mestaruuksillaan. Venäjällä mestaruuksia on neljä, Ranskalla, Italialla, Sveitsillä ja Saksalla jokaisella yksi.


title: Mikkel Jensen

text: Mikkel Jensen (s. 31. joulukuuta 1994 Aarhus, Tanska) on tanskalainen moottoriurheilija. Hän aloitti uransa Karting-sarjoissa vuonna 2007 kilpailen eri luokissa vuoteen 2012 asti. Vuonna 2013 Jensen siirtyi ADAC Formel Masters -sarjaan saavuttaen kaksi palkintosijaa sijoittuen sarjan kymmenenneksi. Vuonna 2014 Jensen jatkoi samassa sarjassa ja voitti sarjan mestaruuden saavuttaen kymmenen voittoa, kahdeksan paalupaikkaa, 17 palkintosijaa ja 12 kilpailun nopeinta kierrosta. Vuonna 2015 Jensen kilpaili Euroopan Formula 3 -sarjassa sijoittuen sarjan yhdeksänneksi.


title: Kolmas teollinen vallankumous

text: Kolmas teollinen vallankumous tarkoittaa taloushistoriassa 1900-luvun lopulla alkanutta kehitystä, jossa teollisuus laajeni Tyynenmeren alueella, alkaen Japanista ja Yhdysvaltaltain länsirannikosta ja muuttui Kiinan ja sen ympäristön nopeaksi teollistumiseksi ja kilpailuksi atlantisen talouden kanssa. Tärkeimpänä muutosta ajavana teknisenä innovaationa on mikroelektroniikka ja tietokoneet, minkä vuoksi kehityksestä käytetään myös nimitystä digitaalinen vallankumous. Ensimmäisessä teollisessa vallankumouksessa ihmiskunta otti käyttöön fossiiliset polttoaineet ja pystyi niiden avulla muokkaan maapalloa ennennäkemättömän laajasti ja elättämään väestöräjähdyksessä moninkertaistuneen väestön. Fossiiliset polttoaineet ovat myös aiheuttaneen Ilmaston lämpenemisen. Näiden ongelmien ratkaisemiseksi tapahtuvasta taloudellisesta ja teknisestä kehityksestä käytetään myös ilmaisua "kolmas teollinen vallankumous", kuten esimerkiksi Jeremy Rifkin tätä muutosta käsittelevän kirjansa nimessä.


title: Luujohtuminen

text: Luujohtuminen on äänen havaitsemista kallon luiden kautta. Toisin kuin ilmajohtuvat äänet, jotka kulkeutuvat tärykalvon sekä kuuloluiden kautta sisäkorvaan, luujohtumisen myötä ääni menee suoraan sisäkorvaan. Luujohtumisen merkitys on huomattava muun muassa oman äänen havaitsemisessa. Luujohtumista käytetään hyväksi kuulontutkimuksessa.


title: Luujohtuminen

text: Luujohtumiseen kuuluu useita erilaisia reittejä, jotka lopulta johtavat sisäkorvan basilaarikalvon kautta äänihavaintoon. Eri reittejä havainnollistavia malleja on kehitelty jo useita kymmeniä vuosia, mutta lopullista konsensusta asiasta ei ole vielä saavutettu. Yksi tapa on jakaa luujohtuminen ulko-, väli- ja sisäkorvan komponentteihin. Ulkokorvan komponentti on kallon luiden värähtelyiden aiheuttamaa ilmajohtumista; korvakäytävän värähtelyt aiheuttavat ilman värähtelemisen, joka jatkaa tärykalvolle ja siitä samaa reittiä ilmajohtumisen tavoin. Välikorvan komponentti perustuu kuuloluiden värähtelyyn. Sisäkorvan komponentti koostuu korvasimpukan muodon pieniin muutoksiin sekä sen sisällä olevien nesteiden liikehdinnästä.


title: Luujohtuminen

text:
Vaikka luujohtuminen ei useille olekaan tuttu termi, kaikki ovat törmänneet sen vaikutuksiin. Omaa ääntä tallenteelta kuunneltaessa huomaamme, ettei äänemme kuulosta samalta kuin yleensä. Ilmiö johtuu luujohtuvan äänimateriaalin puuttumisesta. Toisin sanoen nauhoite äänestä kulkeutuu vain ilmajohtuen tärykalvon ja kuuloluiden kautta. Kun puhumme, havaitsemme myös luujohtumisen kautta, jolloin tietyt taajuuskaistat (etenkin 0.7 -1.2 kHz) vaikuttavat havaintoon.
Luujohtumisen voi helposti huomata painamalla korvat kiinni samaan aikaan kuin hyräilee. Hyräilyn havaitseminen ei lopu, vaikka korvakäytävä tukittaisiin. Esimerkiksi näkkileivän rouskuminen kovaäänisesti niin sanotusti pään sisällä perustuu luujohtumiseen.


title: Luujohtuminen

text: Rinnen ja Weberin äänirautakokeet perustuvat luujohtumiseen. Testien perusteella voidaan arvioida, onko ulko- tai välikorvassa vikaa (ns. konduktiivinen kuulovika). Myös audiogrammatutkimuksen osana mitataan kuuloa luujohtumisen perusteella, millä niin ikään selvitetään vikoja eri korvien osissa.


title: Luujohtuminen

text: Luujohtumista hyödynnetään muutamissa kuulolaitteissa ja kuulokkeissa. Luuankkuroitu kuulokoje (Bone Anchored Hearing Aid – BAHA) on konduktiivisesta kuuloviasta kärsiville henkilöille mahdollinen laite, jolla voidaan parantaa kuuloa. Myös erilaisia kuulokkeita on markkinoitu vedenalaiseen musiikinkuunteluun sekä lenkkeilijöille.


title: Yleisluistelun Euroopan-mestaruuskilpailut 1939

text: Pikaluistelun EM-kilpailut 1939 käytiin 4.–5. helmikuuta Riiassa. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella. Poikkeuksellisesti 10 000 metrin sijaan neljään matkaan otettiin 3 000 metriä eli 5 000 metriä viimeisenä päivä' luisteltu kilpailun ratkaissut päätösmatka.


title: Tarjei Vesaas

text: Tarjei Vesaas (20. elokuuta 1897 Vinje, Telemark – 15. maaliskuuta 1970 Oslo) oli uusnorjaksi kirjoittanut norjalainen kirjailija, jonka tuotanto kattoi monia kirjallisuuden lajeja. Häntä pidetään yhtenä Norjan johtavista modernisteista ja hän sai ruotsalais-norjalaisen Dobloug-palkinnon vuonna 1957.


title: Tarjei Vesaas

text: Vuonna 1954 julkaistu Vesaasin romaani "Kevätyö" aloitti Vesaasin realistisen kauden, vaikkakin hänen koko tuotannossaan on vahva unenomainen tunnelma. "Kevätyö" kertoo yhdestä valoisasta yöstä, jolloin 14-vuotias Hallstein-poika on jäänyt kotiin kahdestaan isosiskonsa kanssa. Vanhemmat ovat poissa ja nuoret nauttivat vapaudestaan. Yön mittaan he pohtivat nuoruuden ja olemassaolon kysymyksiä. Romaani "Jäälinna" palkittiin Pohjoismaiden neuvoston kirjallisuuspalkinnolla 1964. Sen päähenkilöinä on kaksi 11-vuotiasta tyttöä, ulospäin suuntautunut Siss ja sulkeutunut Unn, joka vihjaa Sissille kantavansa synkkää salaisuutta. Alueella on vesiputouksen ympärille syntynyt jäälinna, jonne Unn eksyy ja kuolee. Asia jää painamaan Sissin mieltä ja selvittääkseen sitä hänkin joutuu kääntymään sisäänpäin, omaan jäälinnaansa.


title: Hanan al-Shaikh

text: Hanan al-Shaikh (s. 12. marraskuuta 1945 Beirut) on libanonilainen nykykirjailija. Hänen teoksensa "Kaukana Lontoossa" (إنها لندن يا عزيزي) on julkaistu suomeksi vuonna 2003.


title: Henrik Drysell

text: Henrik (Hindrich) Drysell eli "Henricus Johannis, Ostrobotniensis" (noin 1693 – 13. marraskuuta 1738 Turku) oli suomalainen Turun hovioikeuden asessori ja lainopillinen kirjailija.


title: Henrik Drysell

text: Drysellin vanhemmat olivat luultavasti Pohjanmaan läänin lääninsihteeri Johan Dryzelius, myöhemmin Drysell (k. 1695) ja Elisabet Rechard. Hän pääsi ylioppilaaksi Turussa 1710.


title: Henrik Drysell

text: Drysell oli leskikuningattaren kansliassa kanslistina ja sitten kamarirevision kansliassa kanslistina vuodesta 1719, aktuaarina vuodesta 1729, notaarina vuodesta 1731 sekä sihteerinä vuodesta 1736. Viimeksi hän toimi Turun hovioikeuden asessorina vuodesta 1737.


title: Henrik Drysell

text: Drysell oli naimisissa Hedvig Elisabet Hagertin (k. 1743) kanssa jonka isä oli Finströmin kirkkoherra Daniel Hagerus, vuodesta 1689 Hagert (1666–1712).


title: Luettelot YK:n pakkausnumeroista

text: YK-numerot YK 0001–3600, YK 8000 ja YK 9000–9006 on myöntänyt Yhdistyneiden kansakuntien Committee of Experts on the Transport of Dangerous Goods ja International Civil Aviation Organization (ICAO). YK-numeroita käytetään teollisuuden ja kemianteollisuuden tuotteiden sekä jätteiden pakkausmerkinnöissä.


title: Luettelot YK:n pakkausnumeroista

text: YK:n pakkausnumerot YK 0601-1000: (YK-numerot eivät enää käytössä)


title: Alotus

text: Alotus on vuonna 2003 ilmestynyt Circlen kymmenes studioalbumi. Se äänitettiin jo kesällä 2001, ennen yhtyeen edellistä albumia "Sunrise". Saksassa tehdyllä levyllä on mukana Circlen vanha kokoonpano, vahvistettuna laulaja-kosketinsoittaja Mika Rätöllä, joka myöhemmin liittyi myös yhtyeen vakinaiseksi jäseneksi. Albumin on tuottanut saksalaisen Faust-yhtyeen johtohahmo Hans Joachim Irmler, jonka levymerkillä se myös ilmestyi. "Alotus" sisältää perinteisten rockyhtyeen musisoinnin sijaan suurimmaksi osaksi kollaasimaista soittoa, jonka lopputuloksessa albumin tuottajana, äänittäjänä ja miksaajana toimineella Irmlerillä on huomattava osuus.


title: Pasilan metroasema

text: Pasilan metroasema on Helsinkiin suunniteltu metroasema, jota vuoden 2015 lehtitietojen mukaan ryhdytään louhimaan Keski-Pasilaan rakennettavan ostoskeskuksen alle. Asema on tarkoitettu osaksi niin sanottua Töölön metroa, jonka rakentamisesta ei ole vielä tehty lopullista päätöstä. Tila asemalle varataan, koska myöhemmin sen rakentaminen tulisi olemaan erittäin vaikeaa. Itse metro tulee paikalle Helsingin yleiskaavan mukaisesti aikaisintaan 2020-luvun puolivälissä.


title: Reinhold Johan Böning

text: Reinhold Johan (J. R.) Böning (9. joulukuuta 1753 Tammisaari – 17. helmikuuta 1821 Tallinna) oli suomalainen Tallinnan ruotsalais-suomalaisen seurakunnan kirkkoherra ja kirjailija.


title: Reinhold Johan Böning

text: Böningin vanhemmat olivat tammisaarelainen kauppias Reinhold Johan Böning (k. 1799) ja Anna Kristina Wikström. Hän kävi Turun katedraalikoulua 1768–1771 ja pääsi ylioppilaaksi Turussa 1771. Böning valmistui filosofian maisteriksi Turun akatemiasta 1778 ja hänet vihittiin papiksi Turun hiippakunnassa 1780.


title: Reinhold Johan Böning

text: Böning oli Leskikuningattaren henkirykmentin ylimääräisenä pataljoonansaarnaajana Viaporissa vuonna 1780. Hänestä tuli Tallinnan ruotsalais-suomalaisen seurakunnan (St. Michaelis) diakoni vuonna 1781 ja kirkkoherra vuonna 1790. Böning oli myös tuomiokapitulin jäsenenä Tallinnassa ja hän sai sotarovastin arvonimen.


title: Reinhold Johan Böning

text: Böning oli naimisissa vuodesta 1782 Johanna Kristina Roosin (k. 1834) kanssa jonka isä oli Tallinnan ruotsalais-suomalaisen seurakunnan kirkkoherrana ennen Böningiä toiminut Johan Roos (1705–1789).


title: Reinhold Johan Böning

text: Bönigin serkun poika oli Suomen suuriruhtinaskunnan ensimmäinen Tallinnan kauppa-asiamies Gustaf Fredrik von Böningh, jonka hän auttoi nuorukaisena työuralle ja tallinnalaisen kauppahuoneen palvelukseen. Vuonna 1814 tämä myös avioitui hänen ottotyttärensä Anna Charlottan kanssa.


title: Nåtö (Houtskari)

text: Nåtö on kylä ja saari Houtskarissa Paraisilla. Kylä sijaitsee noin 25 kilometriä Houtskarin pääsaaresta luoteeseen Kihdin merenselän itärannalla ja on Houtskarin, Paraisten ja koko Varsinais-Suomen maakunnan läntisin asuttu paikka. Nåtön pääsaari on pituudeltaan noin kaksi kilometriä ja leveydeltään noin kilometrin. Lähin naapurisaari Ahvenanmaan puolella on Torsholma. Muita asuttuja saaria kylässä ovat Nåtön pääsaaren ohellä Själö ja Härklot. Kylän saarista läntisimmän, Nåtön pääsaaren asukasluku oli vuonna 2015 kaksi. Ainoa asuttu talo pääsarella oli edelleen maatilana toimiva Nåtön kylän Sammelsin kantatila, lisäksi oli kesäasukkaita.


title: Ylänne

text: Ylänne on sukunimi. Nimi on Suomessa 162:lla henkilöllä. Nimen tunnettuja kantajia ovat:


title: Nåtö

text: Nåtö voi tarkoittaa seuraavia:


title: Siira (sukunimi)

text: Siira on sukunimi. Nimi on Suomessa 1 030:llä henkilöllä. Nimen tunnettuja kantajia ovat:


title: Leskikuningattaren henkirykmentti

text: Leskikuningattaren henkirykmentti (ruots. "Änkedrottningens livregemente") oli Ruotsin armeijan värvätyistä sotilaista koostunut joukko-osasto joka palveli varuskuntana Viaporissa vuosina 1772-1808.


title: Leskikuningattaren henkirykmentti

text: Rykmentti perustettiin alun perin etelä-Ruotsissa 1742 ja aluksi se tunnettiin komentajiensa mukaan nimettynä muun muassa Hamiltonin, Lillieswärdin ja von Liewenin rykmenttinä. Rykmentti palveli vuodesta 1753 lähtien Viaporissa. Rykmentin upseerit tukivat vuonna 1772 Kustaa III:n tekemää vallankaappausta ja siitä palkkioksi rykmentti sai samana vuonna Leskikuningattaren henkirykmentin nimen. Leskikuningatar oli Kustaa III:n äiti Loviisa Ulrika jonka veli oli Preussin kuningas Fredrik Suuri.


title: Leskikuningattaren henkirykmentti

text: Suomen sodan alkaessa 1808 Suomessa oli Leskikuningattaren rykmentin lisäksi kaksi kokoaikaisista värvätyistä sotilaista koottua jalkaväkirykmenttiä Jägerhornin rykmentti ja Adlercreutzin rykmentti ja niiden lisäksi Suomen tykistörykmentti koostui värvätyistä sotilaista. Savon ja Karjalan jääkärit olivat osa-aikaisia värvättyjä sotilaita jotka olivat palveluksessa vain kesäaikaan. Muut maa-armeijan joukko-osastot kuuluivat ruotuväkeen. Leskikuningattaren rykmentin historia päättyi Viaporin linnoituksen antautumiseen piirityksen jälkeen keväällä 1808.


title: Leskikuningattaren henkirykmentti

text: Rykmentti soitti ensimmäisenä Suomessa Porilaisten marssia, marssista käytettiin silloin vielä nimeä "Leskikuningattaren marssi". Bernhard Henrik Crusell oli klarinetin soittajana rykmentin orkesterissa.


title: Leskikuningattaren henkirykmentti

text: Englantilainen sotahistorian tutkija J. E. O. Screen on kirjoittanut vuonna 2010 rykmentin historiasta kirjan "The Queen Dowager's Life Regiment in Finland 1772-1808".


title: Paavo Mykkänen

text: Paavo Sakari Mykkänen (8. kesäkuuta 1928 Soinlahti – 19. tammikuuta 2015 Helsinki) oli suomalainen arkkitehti.


title: Paavo Mykkänen

text: Mykkänen oli Joensuun kaupunginarkkitehti. Hän on suunnitellut Helsinkiin toimistorakennukset Lönnrotinkatu 11:een ja Kalevankatu 26:een yhdessä Esko Kahrin ja Jussi Mikkilän kanssa Opiskeluaikana hän oli työryhmässä joka suunnitteli arkkitehti Heikki Sirenin johdolla Espoon Kappelin hautausmaan.


title: Sverre Ingolf Haugli

text: Sverre Ingolf Haugli (23. huhtikuuta 1925 Rødøy – 18. lokakuuta 1986 Oslo) oli norjalainen pikaluistelija 1950-luvun alussa.


title: Sverre Ingolf Haugli

text: Hauglin parhaat urheiluvuodet olivat 1950–1952. Hän saavutti EM-pronssia keväällä 1950 Helsingissä. Seuraavana vuonna hän oli neljäs MM-kisoissa Davosissa. Vuoden 1952 talviolympialaisissa Oslossa Haugli saavutti pronssia 5 000 metrillä. Seuraavissa vuoden 1956 olympialaisissa Cortina d'Ampezzossa hän oli neljäs 10 000 metrillä. Samana vuonna hän luisteli viimeiset MM-kisansa Oslossa sijoittuen yhdeksänneksi. Aktiiviura kesti kauteen 1959, jolloin hän osallistui viimeisen kerran Euroopan mestaruuskisoihin.


title: Sverre Ingolf Haugli

text: Haugli päätti uransa, kun hän aloitti autokauppatoimintansa myymällä Saab-autoja kotiseudullaan Hønefossissa.


title: Sverre Ingolf Haugli

text: Sverre Ingolf Hauglin lapsenlapset Maren ja Sverre Haugli olivat kansainvälisen tason luistelijoita 2000-luvun alkupuolella.


title: Nåtö (Lemland)

text: Nåtö on kylä ja saari Lemlandissa Ahvenanmaalla. Saarella toimii Nåtön biologinen asema, jota pitävät yllä Societas pro Fauna et Flora Fennica ja Ahvenanmaan maakuntahallitus. Saarelta on tieyhteys Manner-Ahvenanmaalle Maarianhaminaan. Vuonna 2014 kylässä oli 84 asukasta.


title: Nafea faa ipoipo?

text: Nafea faa ipoipo? on ranskalaisen taidemaalari Paul Gauguinin tahitilaisia naisia esittävä maalaus. Gauguin maalasi teoksen vuonna 1892. Vuonna 2015 maalaus myytiin 300 miljoonalla dollarilla tehden siitä tiettävästi kaikkien aikojen kalleimman yksittäisen taideteoksen.


title: Stafford

text: Stafford on kaupunki Keski-Englannissa, Staffordshiren kreivikunnassa, Manchesterin ja Birminghamin välillä. Vuonna 2011 kaupungissa oli noin 68 500 asukasta.


title: Stafford

text: Stafford sai kaupunkioikeudet vuonna 1206.


title: Selhurst Park

text: Selhurst Park on jalkapallostadion South Norwoodissa, Bromleyn kaupunginosassa, Lontoossa. Se toimii Englannin Valioliigassa pelaavan Crystal Palacen kotistadionina. Stadionille mahtuu 26 255 katsojaa. Stadionilla ovat pelanneet kotiotteluitaan vuosien saatossa Wimbledon, Charlton Athletic ja Crystal Palace.


title: Dmitri Bykov

text: Dmitri Vjatšeslavovitš Bykov (; s. 5. toukokuuta 1977 Iževsk, Venäjän SFNT, Neuvostoliitto) on venäläinen jääkiekkopuolustaja, joka pelaa Bulgarian liigan HK TsSKA Sofiassa. Hän on pelannut koko aiemman uransa kotimaassaan, lukuun ottamatta kautta 2002–2003 NHL-joukkue Detroit Red Wingsissa.


title: Dmitri Bykov

text: Bykov on Ižstal Iževskin kasvatti. Hän debytoi miesten peleissä kuitenkin TsSK VVS Samaran paidassa Kansainvälisessä liigassa kaudella 1995–1996, jolloin tulokaskausi Venäjän pääsarjatasolla toi 50 runkosarjaottelussa tehot 1+2=3. Kesken kauden 1997–1998 Bykov siirtyi Samarasta Lada Toljattiin, jota hän edusti myös EHL:ssä. Vielä samalla kaudella Bykov jatkoi sieltä Torpedo Jaroslavlin paitaan. Kauden 1998–1999 hän aloitti taas Samarassa, mutta palasi sieltä kahden ottelun jälkeen Toljattiin. Kolme seuraavaa kautta Bykov pelasi Ak Bars Kazanissa. Kaudella 1999–2000 hän eteni joukkueen kanssa Superliigan finaaleihin saakka, mutta Venäjän-mestaruuden vei kuitenkin Dinamo Moskova otteluvoitoin 4-1.


title: Dmitri Bykov

text: Detroit Red Wings varasi Bykovin yli-ikäisenä (24 vuotta) kahdeksannella kierroksella 258. pelaajana . Kauden 2001–2002 hän pelasi vielä Kazanissa, jonka kanssa Bykov eteni Superliigan finaaliin häviten sen kuitenkin Lokomotiv Jaroslavlille otteluvoitoin 3-0. Heinäkuussa 2002 hän teki vuoden mittaisen sopimuksen Red Wingsin kanssa. Bykov murtautui heti seuran NHL-kokoonpanoon ja teki 71 runkosarja- ja neljässä playoff-ottelussa tehot 2+10=12. Onnistuneesta tulokaskaudestaan huolimatta hänen NHL-uransa jäi vain yhden kauden mittaiseksi, kun Bykov palasi kaksivuotisella sopimuksella Ak Bars Kazaniin kaudeksi 2003–2004.


title: Dmitri Bykov

text: Kaudeksi 2005–2006 Bykov siirtyi hallitsevaan Venäjän-mestarijoukkue Dinamo Moskovaan, jota hän edusti näin ollen kauden aikana myös Euroopan seurajoukkueiden mestaruusturnauksessa, jonka joukkue myös voitti. Kaudella 2006–2007 Bykov jatkoi uraanasa Himik Mytištšissä, jonka tehokkain puolustaja hän oli tehoilla 11+6=17. Bykov edusti joukkuetta kauden aikana myös Spengler Cupissa. Kaudella 2008–2009 Himikin nimi vaihtui Atlantiksi ja se jatkoi Superliigan tilalle perustetussa KHL:ssä. Bykov oli seitsemällä osumallaan joukkueen eniten maaleja tehnyt puolustaja Magnus Johanssonin kanssa ja 21 tehopisteellään Atlantin toiseksi tehokkain puolustaja hänen jälkeensä. Kaudella 2009–2010 hän nousi joukkueen varakapteeniksi ja oli Atlantin tehokkain puolustaja tehoilla 4+15=19. Bykov valittiin KHL:n joulukuun 2009 kuukauden puolustajaksi. Hän oli Atlantin tehokkain puolustaja myös kaudella 2009–2010 tehoilla 3+12=15. Bykov eteni joukkueen kanssa aina Gagarin Cup -finaaleihin saakka, mutta mestaruuden vei kuitenkin Salavat Julajev Ufa otteluvoitoin 4-1.


title: Dmitri Bykov

text: Bykov pelasi kauden 2011–2012 Metallurg Magnitogorskissa ja kaudeksi 2012–2013 hän siirtyi Torpedo Nižni Novgorodin riveihin. Kaudeksi 2013–2014 Bykov siirtyi vuoden mittiasella sopimuksella Amur Habarovskiin, joka oli jo hänen uransa yhdeksäs seura Venäjän pääsarjatasolla. Lokakuussa 2014 Bykov siirtyi Bulgarian pääsarjajoukkue HK TsSKA Sofiaan lähinnä vahvistaakseen seuraa Continental Cupin toisella kierroksella. Varsin eksoottisen jääkiekkomaan joukkue sai samalla kerralla muita tunnettuja venäläisvahvistuksia; Oleg Kvašan, Vladimir Antipovin, Mihail Ljubušinin, Dmitri Vlasenkovin ja Aleksei Privalovin.


title: Dmitri Bykov

text: Bykov edusti Venäjää MM-kilpailuissa vuosina 1999, 2002, 2004 ja 2006. Vuoden 2002 turnaus päättyi hopeaan. Bykov oli siinä Venäjän tehokkain puolustaja tehoilla 3+1=4 ja jakoi sisäisen tehotilaston voiton Dmitri Rjubukinin kanssa lukemalla +3, vaikka hänen turnauksensa päättyi jo viiden ottelun jälkeen loukkaantumiseen.


title: KJT

text: KJT ("Keski-Uudenmaan Juniorikiekkoilun Tuki") on Keski-Uudellamaalta kotoisin oleva, vuonna 1985 perustettu urheiluseura. Se on jääkiekkoa pelaava seura, joka pelaa pääosin Keravalla ja Tuusulassa sekä osan peleistä Hyrylässä. Tuusulan Juniorikiekko ry ja Shakers juniorit ry siirsivät pelaajaoikeudet KJT:n hallintaan alaisuuteen, ja näin KJT organisoi juniorikiekkoilua helpommin. KJT:n joukkueista menestyneimpiä lienevät SM-liigatason jääkiekkoa pelaavat KJT Naiset (nykyään KJT Haukat). Sitä edelsi Kerava Shakers. Kerava (entinen HCK) perusti uuden joukkueen KJT Miehet ja ehti pelata II-divisioonaa vuoteen 2018 asti, kunnes se vaihtui KJT Haukat edustusjoukkueeksi. Kaudella 2015–2016 Suomi-sarjassa pelaava Bewe TuusKi vaihtoi nimekseen KJT ja pelasi tällä nimellä kolmen vuoden ajan (entinen KJT TuusKi).


title: KJT

text: Järvenpää Haukat pelasi KJT-nimellä vuosina 1999–2003 Mestiksessä, mutta ei menestynyt ja vaihtoi nimensä takaisin Haukaksi.


title: KJT

text: Myös KJT:llä on harrasteryhmiä, kuten NaisAis, Harki, Harku, Harke, Harko, Harko Junioris ja KJT Harko Nappulat


title: KJT

text: Seuralla on kannatusyhdistyksensä, nimeltään Keski-Uudenmaan Juniorikiekkoilun Tuki ry.


title: Guillotine

text: Guillotine on vuonna 2003 ilmestynyt Circlen yhdestoista studioalbumi. Se on ensimmäinen, jolla soittaa yhtyeen nykyisinkin muodostava nelihenkinen ydinryhmä. Musiikillisesti se on edeltäjiään akustisempi. Kanadalainen Scratch Records julkaisi albumin uudelleen CD-versiona vuonna 2005 ja Full Contact Records tuplavinyylinä 2014. Vinyyliversiolla on mukana myös bonuskappale "Kuu-Ukko".


title: Lappeenrannan Jumalansynnyttäjän suojeluksen kirkko

text: Jumalansynnyttäjän suojeluksen kirkko eli Pokrovan kirkko on Lappeenrannassa sijaitseva ortodoksinen kirkko. Se valmistui 1785, ja se on Suomen vanhin edelleen toiminnassa oleva ortodoksikirkko. Kirkon praasniekka on 1. lokakuuta.


text: Kun Kaakkois-Suomi siirtyi hattujen sodan seurauksena Ruotsilta Venäjän keisarikunnalle vuonna 1741, syntyi tarve perustaa Lappeenrantaan ortodoksinen kirkko venäläisille uudisasukkaille ja sotilaille. Ensimmäinen ortodoksinen kirkko rakennettiin Lappeenrantaan 1760. Nykyinen kirkkorakennus, Jumalansynnyttäjän suojeluksen kirkko, valmistui Lappeenrannan linnoitukseen vuonna 1785. Se oli alun perin Lappeenrannan venäläisen varuskunnan kirkko, joskin myöhemmin sen toiminnot oli tarkoitus siirtää uuteen Lappeenrannan varuskunnan kirkkoon, jota ei kuitenkaan saatu rakennettua valmiiksi, ennen kuin Venäjän valta Suomessa päättyi vuonna 1917. Linnoituksessa ollut kirkko jäi ortodoksiseksi, ja nykyään se on Lappeenrannan ortodoksisen seurakunnan pääkirkko.


text: Jumalansynnyttäjän suojeluksen kirkko sai 2010 uudet kultaiset kupolit. Vuonna 2016 se sai lahjoituksena uuden kirkonkellon. Pronssisen kellon on valanut kaavilainen Juutilan valimo. Uusi kello painaa 180 kilogrammaa. Se on kirkon tornin seitsemäs ehjä kello. Kellon sävelkorkeus on pikku-E. Jumalansynnyttäjän suojeluksen kirkossa vierailee vuosittain noin 10 000 ihmistä. 1980-luvun peruskorjauksessa tehty kirkon ulkomaalaus epäonnistui, ja vaikka sitä on maalattu useaan kertaan, maali ei pysy seinässä, koska betonipinta on hiottu liian tiiviiksi eikä kalkkimaali imeydy siihen.


title: The Hawthorns

text: The Hawthorns on jalkapallostadion West Bromwichissa, Länsi-Midlandsissa. Se toimii Englannin Valioliigassa pelaavan West Bromwich Albionin kotistadionina. Stadionille mahtuu 26 850 katsojaa. Ensimmäinen ottelu stadionilla pelattiin 3. syyskuuta 1900, kun 20 104 katsojan edessä West Bromwich kohtasi Derby Countyn. Ottelu päättyi tasan 1-1. Stadionin neljä sivua tunnetaan nimillä: West Stand, Birmingham Road End, Smethwick End ja East Stand.


title: Golem / Vesiliirto

text: Golem / Vesiliirto on vuonna 2004 ilmestynyt Circlen viidestoista albumi. Se julkaistiin alun perin vain tuplavinyylinä rajoitettuna 500 kappaleen painoksena. Albumi koostuu kahdesta kokonaisuudesta, joista "Golem" on Helsingin Semifinal-klubilla 2. marraskuuta 2003 tehty konserttitaltiointi. Toinen osa "Vesiliirto" on äänitetty studiossa samana vuonna.


title: Golem / Vesiliirto

text: Ektro Records julkaisi albumin CD-muodossa vuonna 2013. Se sisältää kolme uutta kappaletta ja lisäksi studiossa äänitetty osuus on remasteroitu. "Golem / Vesiliirto" on ilmestynyt Pohjois-Amerikassa myös yhdessä Pharaoh Overlordin "The Battle of the Axehammer" -livealbumin kanssa vuonna 2004.


title: Luettelo YK:n pakkausnumeroista 2901–3000

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 2901–3000.


title: Empire (Circlen albumi)

text: Empire on vuonna 2004 ilmestynyt Circlen neljäs konserttimateriaalia sisältävä albumi. Brittiläinen Riot Season -levymerkki julkaisi sen vain vinyylimuodossa rajoitettuna 750 kappaleen painoksena. Albumi sisältää kaksi pitkää yli 20-minuuttista kappaletta, jotka äänitettiin Porvoon Bar Maryssä toukokuussa 2004.


title: Ruotsin ralli 2015

text: Ruotsin ralli 2015 (viralliselta nimeltään Rally Sweden 2015) oli MM-rallikauden 2015 toinen osakilpailu, joka ajettiin 12. helmikuuta – 15. helmikuuta. Kilpailun päätukikohtana toimi tavalliseen tapaan Karlstadin kaupunki Värmlannin maakunnassa. Rallin reitti kulki osittain myös Norjan sisällä.


title: Ruotsin ralli 2015

text: Kilpailun voittajaksi ajoi avauskilpailun tapaan hallitseva maailmanmestari Sébastien Ogier, jonka voitto varmistui tällä kertaa vasta dramaattisten vaiheiden jälkeen kilpailun viimeisellä erikoiskokeella.


title: Ruotsin ralli 2015

text: Vuoden 2015 kilpailu oli järjestyksessään historian 63. Ruotsin ralli.


title: Ruotsin ralli 2015

text: Kilpailu avattiin torstaina 12. helmikuuta Karlstadin raviradalla ajetulla 1,9 kilometrin mittaisella yleisöerikoiskokeella. Avauserikoiskokeen yllätysvoittajaksi muodostui kotikisaansa ajanut WRC2-luokan Pontus Tidemand, jolle kyseessä oli uran ensimmäinen EK-pohja-aika.


title: Ruotsin ralli 2015

text: Kunnolla ralli pääsi vauhtiin perjantaina, jolloin vuorossa oli yhdeksän erikoiskoetta. Erikoiskokeet 3-8 ajettiin osittain tai kokonaan naapurimaa Norjan puolella.


title: Ruotsin ralli 2015

text: Pohja-ajan kuudennella EK:lla ajoi yksityistallin Fordilla kilpaillut Juri Protasov, jolle avauspätkän voittaneen Tidemandin tavoin pohja-aika oli uran ensimmäinen.


title: Ruotsin ralli 2015

text: EK:lla 9 sekä kilpailua johtanut Sébastien Ogier että hänen tallitoverinsa Jari-Matti Latvala ajoivat ulos. Ogier putosi virheensä seurauksena kilpailussa kuitenkin ainoastaan neljänneksi, kun taas Latvalalta kului hangessa yli kahdeksan minuuttia. Näin ollen kärkeen nousi kolmas Volkswagen-kuljettaja Andreas Mikkelsen.


title: Ruotsin ralli 2015

text: Lauantaina ajettiin sama neljän erikoiskokeen mittainen lenkki kahteen otteeseen.


title: Ruotsin ralli 2015

text: Kolmannen päivän jälkeen kilpailua johti Hyundai-kuljettaja Thierry Neuville, 1,5 sekuntia Mikkelsenin ja 9,6 sekuntia Ogierin edellä.


title: Ruotsin ralli 2015

text: Power Stage -erikoiskokeena ajettiin kilpailun päättänyt "Värmullsåsen 2".


title: Ruotsin ralli 2015

text: Koko kilpailun ratkaisu jäi Power Stage -erikoiskokeen varaan. Kärjessä viimeiselle erikoiskokeelle lähti Mikkelsen, kolme sekuntia Neuvillen ja 4,6 sekuntia Ogierin edellä, muodostaen yhden MM-rallihistorian tiiviimmistä kärkikolmikoista.


title: Ruotsin ralli 2015

text: Ogier kykeni päihittämään Neuvillen lähes viidellä sekunnilla, jolloin varmistui jo Volkswagen-tallin voitto. Ensimmäistä MM-osakilpailuvoittoaan saalistanut Mikkelsen sortui viimeisenä kuljettajana paineen alla pahaan ajovirheeseen, ja tippui lopputuloksissa kolmanneksi.


title: Ruotsin ralli 2015

text: Kilpailuun osallistui yhteensä 44 autokuntaa, joista maaliin selvisi 38.


title: Ruotsin ralli 2015

text: Oheisluokkina kilpailussa ajettiin WRC2-luokassa, jonka voitti yleiskilpailun 13:nneksi sijoittunut Jari Ketomaa.


title: Forest (albumi)

text: Forest on vuonna 2004 ilmestynyt Circlen kahdestoista studioalbumi. Se on toteutettu lähes akustisena ja levyn rauhalliset kappaleet poikkeavat olennaisesti yhtyeen aikaisemman tuotannon raskaista sähkökitarariffeistä. Kyseessä on Circlen ensimmäinen englanniksi laulettu albumi, vaikka kappaleiden nimet ovatkin suomenkieliset. Kriitikoilta levy sai keskinkertaiset arvostelut, esimerkiksi amerikkalainen Pitchfork antoi sille arvosanaksi vain 6,4.


title: Forest (albumi)

text: Vuonna 2012 "Forest" ilmestyi Full Contact Recordsin julkaisemana tuplavinyylinä, josta otettiin rajoitettu 500 kappaleen painos.


title: Mountain (Circlen albumi)

text: Mountain on vuonna 2005 ilmestynyt Circlen viides livealbumi, joka äänitettiin Englannissa Leedsin Pyhän Kolminaisuuden kirkossa 9. lokakuuta 2004. Ambient-vaikutteinen albumi julkaistiin 515 kappaleen rajoitettuna vinyylipainoksena.


title: Mountain (Circlen albumi)

text: Albumilla ovat pääosissa Mika Rätön soittama Rhodesin sähköpiano sekä Janne Westerlundin akustinen kitara. Lauluosuuksista vastaavat pääosin Westerlund ja Jussi Lehtisalo. Circlen kirkkokonsertti käsitti vain yhden yli 45-minuuttisen improvisoidun kappaleen, joka levyllä on jaettu kahteen osaan. Miksausvaiheessa suoraan äänipöydästä tehtyyn nauhoitukseen yhdistettiin muusikoiden omista mikrofoneista C-kasetille taltioitua ääntä sekä MiniDiscillä kirkkosalin perältä tallennettua soittoa, johon liittyi myös yleisön ääniä.


title: Luovat hullut

text: Luovat hullut ("The Crazy Ones") on yhdysvaltalainen komediasarja, jonka on luonut David E. Kelley. "Luovat hullut" alkoi CBS-kanavalla 23. syyskuuta 2013 ja päättyi 17. huhtikuuta 2014. Suomessa Sub aloitti sarjan esittämisen 16. helmikuuta 2015.


title: Luovat hullut

text: Sarja kertoo chicagolaisesta mainosmiehestä Simon Robertsista (Robin Williams), ja hänen tyttärestään Sydney Robertsista (Sarah Michelle Gellar), jotka johtavat mainostoimistoa nimeltä Lewis, Roberts + Roberts.


title: Kenji Ekuan

text: Kenji Ekuan (; 11. syyskuuta 1929 Tokio – 8. helmikuuta 2015 Tokio) oli japanilainen teollinen muotoilija. Tunnetuin Ekuanin suunnittelemista tuotteista on Kikkoman-soijakastikepullo vuodelta 1961. Hänen toimistonsa suunnitteli myös Yamahan moottoripyöriä ja Shinkansen-rataverkon luotijunia.


title: Paradise in Distress

text: Paradise in Distress on hollantilaisen rockyhtye Golden Earringin albumi vuodelta 1999.


title: Gerard

text: Gerard López Segú eli Gerard (s. 12. maaliskuuta 1979 Granollers) on espanjalainen entinen jalkapalloilija, pelipaikaltaan keskikenttäpelaaja. Peliuransa jälkeen hän on toiminut valmentajana.


title: Gerard

text: Gerard pelasi Espanjan pääsarjassa Primera Divisiónissa yhteensä 173 ottelua, joista suurimman osan FC Barcelonassa. Hän edusti sarjassa myös Valenciaa, Deportivo Alavésia ja Recreativoa. Lisäksi Gerard pelasi Ranskan pääsarjan Ligue 1:n Monacossa 13 ottelua. Hän voitti Barcelonassa Espanjan-mestaruuden kaudella 2004–2005.


title: Gerard

text: Maajoukkuetasolla Gerard pelasi Espanjan alle 20-vuotiaiden maajoukkueessa neljä ja alle 21-vuotiaiden maajoukkueessa kymmenen ottelua. A-maajoukkueessa hän pelasi kuusi ottelua ja teki kaksi maalia vuonna 2000. Gerard oli mukana EM-kilpailuissa 2000, joissa hän pelasi yhden ottelun. Hän tuli 25. kesäkuuta pelatussa neljännesvälierässä Ranskaa vastaan vaihdosta kentälle Iván Helgueran tilalle 77. minuutilla.


title: Gerard

text: Marraskuussa 2013 Gerard nimettiin Katalonian maajoukkueen päävalmentajaksi. Heinäkuussa 2015 hänet nimitettiin Barcelonan B-joukkueen valmentajaksi kaksivuotisella sopimuksella.


title: N.E.W.S.

text: N.E.W.S. on hollantilaisen rockyhtye Golden Earringin albumi vuodelta 1984.


title: Madden

text: Madden on muun muassa seuraavien henkilöiden sukunimi:


title: HMS Iron Duke (F234)

text: HMS Iron Duke (viirinumero F234) on Britannian Kuninkaallisen laivaston tyypin 23 fregatti.


title: HMS Iron Duke (F234)

text: Alus tilattiin 11. heinäkuuta 1988 Scotsounista Yarrow Shipbuildersilta. Sen köli laskettiin saman vuoden lopulla 12. joulukuuta ja alus laskettiin vesille 2. maaliskuuta 1991. Alus otettiin palvelukseen 20. toukokuuta 1993.


title: HMS Iron Duke (F234)

text: Vuonna 2000 alus kuului Sierra Leonen sisällissotaa valvovaan Britannian kuninkaallisen laivaston kokoamaan laivasto-osastoon, jonka muut alukset olivat "HMS Illustrious", "HMS Ocean", "HMS Argyll", "HMS Chatham" sekä neljä RFA:n alusta. "Iron Duke" vapautti syyskuussa "Argyllin", joka palasi kotimaahan.


title: Milorad Zečević

text: Milorad Zečević (s. 26. lokakuuta 1972 Pariisi, Ranska) on entinen serbialainen jalkapalloilija. Hän oli pelipaikaltaan hyökkäävä keskikenttäpelaaja.


title: Milorad Zečević

text: Zečević aloitti uransa Paris FC:ssä, josta hän siirtyi vuonna 1994 vanhempiensa kotimaahan Jugoslaviaan pelaamaan Proleter Zrenjaniniin. Kahden kauden jälkeen Zečević liittyi FK Loznican joukkueeseen, jossa pelasi puolitoista kautta. Talvella 1998 hän teki sopimuksen Veikkausliigassa pelanneen FF Jaron kanssa. Zečević esiintyi 18 ottelussa, viimeistellen kolme maalia.


title: Milorad Zečević

text: Hän palasi Proleter Zrenjaniniin kevätkaudeksi 1999 ja pelasi siellä vielä yhden kokonaisen kauden. Kesällä 2000 hän siirtyi FK Smederevoon, jota edusti kymmenen kauden ajan uransa loppuun asti. Smederevossa hän saavutti sarjanousun Serbian superliigaan kahdesti 2006 ja 2009.


title: Juri Protasov

text: Juri Protasov (; s. 23. huhtikuuta 1984) on ukrainalainen ralliautoilija.


title: Juri Protasov

text: Protasov aloitti ralliautoilun vuonna 2005, ja voitti Ukrainan kansallisen mestaruuden vuonna 2008. Ensimmäisen MM-rallinsa Protasov ajoi kaudella 2011.


title: Juri Protasov

text: Kaudella 2014 Protasov nousi ensimmäistä kertaa MM-pisteille, sijoittuen kymmenenneksi Monte Carlossa sekä Meksikossa. Seuraavana vuonna Protasov siirtyi ensimmäistä kertaa ajamaan WRC-kalustolla.


title: Juri Protasov

text: Ruotsin rallissa 2015 Protasov ajoi uransa ensimmäiset EK-pohja-ajan, ja otti kilpailusta myös uransa parhaan sijoituksen ollen yleiskilpailun yhdeksäs.


title: Against the Grain (Rory Gallagherin albumi)

text: Against the Grain on irlantilaisen multi-instrumentalistin Rory Gallagherin albumi, joka on julkaistu vuonna 1975.


text: Kappaleet Rory Gallagher, ellei toisin mainita.


title: Photo-Finish

text: Photo-Finish on irlantilaisen multi-instrumentalistin Rory Gallagherin albumi, joka on julkaistu vuonna 1978.


title: Photo-Finish

text: Kappaleet Rory Gallagher.


title: Frii

text: Frii on suomalainen maksuton kaupallinen televisiokanava. Frii on osa Discovery Networks Finlandia, jonka omistaa amerikkalainen Discovery Communications. Frii aloitti lähetyksensä 1. huhtikuuta 2015. Frii on määritellyt kohderyhmäkseen 25–44-vuotiaat naiskatsojat. Antenniverkossa Frii näkyy C-kanavanipun lähetysalueella kanavapaikalla 16, kaapelitelevisioverkossa se on saatavilla lähes koko maassa.


title: Frii

text: Friin ohjelmistoon kuuluu:


title: Zach LaVine

text: Zachary "Zach" LaVine (s. 10. maaliskuuta 1995 Renton, Washington) on yhdysvaltalainen koripalloilija, pelipaikaltaan pelintekijä. Hän edustaa NBA:ssa pelaavaa Chicago Bullsia.


title: Zach LaVine

text: Minnesota Timberwolves varasi LaVinen ensimmäisellä kierroksella, tilaisuuden 13. pelaajana. Ennen ammattilaisuraansa hän pelasi yliopistokoripalloa UCLA:ssa.


title: Zach LaVine

text: Kesäkuussa 2017 Timberwolves vaihtoi LaVinen, Kris Dunnin ja tuoreen varauksensa Lauri Markkasen Chicago Bullsiin saaden vastineeksi Jimmy Butlerin ja tuoreen varauksen Justin Pattonin.


title: Zach LaVine

text: LaVine on voittanut vuosina 2015 ja 2016 n.


title: Själö

text: Själö on neljän Suomen saaren nimi:


title: Östnyland

text: Östnyland on Porvoossa ilmestyvä viisipäiväinen ruotsinkielinen sanomalehti, joka syntyi Borgåbladetin ja Östra Nylandin yhdistyessä. Lehden ensimmäinen numero ilmestyi 13. tammikuuta 2015. Östnylandin pääasiallinen levikkialue on Uudenmaan maakunnan itäosan ruotsinkieliset alueet.


title: OMXS30

text: OMX Stockholm 30 (OMXS30) on Tukholman pörssin osakeindeksi. Se on markkina-arvopainotettu indeksi, joka koostuu Tukholman pörssin 30 vaihdetuimmasta osakkeesta. OMXS30-lista aloitti päivittäisen toimintansa vuonna 1986, aloittaen 125 pisteestä. Indeksin ISIN-tunnus on SE0000337842.


title: OMXS30

text: Seuraavat yhtiöt ovat muodostaneet indeksin 1. heinäkuuta 2014 lähtien. Viimeisin muutos indeksissä tapahtui vuonna 2014, kun sijoitusyhtiö Kinnevik nousi uutena yhtiönä indeksiin.


title: St Mary’s Stadium

text: St Mary’s Stadium on jalkapallostadion Southamptonissa, Englannissa. Stadion on Englannin Valioliigassa pelaavan Southamptonin kotistadion. Stadionin virallinen yleisökapasiteetti on 32 505 katsojaa.


title: St Mary’s Stadium

text: Stadionin neljä katsomonosaa ovat the Itchen Stand, the Kingsland Stand, the Chapel Stand ja the Northam Stand. UEFA:n St Mary’s Stadium on saanut korkeimman Elite-tason luokituksen.


title: St Mary’s Stadium

text: Southampton pelasi kotiottelunsa yli sadan vuoden ajan The Dell -nimisellä stadionilla. Vuodesta 1898 lähtien Southamptonin kotistadionina toimineen kentän yleisökapasiteetti oli vain 15 200 katsojaa. Southampton siirtyi vuonna 2001 pelaamaan uudelle St Mary’s Stadiumille. Perinteikäs The Dell suljettiin ja purettiin kokonaan kesällä 2001.